text:
Fàilte gu larach-lìn Fileanta
– cruinneachadh de stuthan ag amas gu sònraichte air sgoilearan Gàidhlig aig ìrean Nàiseanta 3, 4 agus 5.
*Cuiribh iarrtas gu oifis@storlann.co.uk airson facal-faire a bheir cead dhuibh stuthan an tidseir/freagairtean airson gach aonad fhaicinn. Tha sinn an dùil stuthan an tidseir air fad a chumail còmhla air aon duilleag den larach-lìn againn agus leigidh facal-faire leibh gach goireas an sin a chleachdadh.
20/06/18
Hi, a chàirdean!
Tha na stuthan ùra Àrd-sgoile (Fileantaich) seo dìreach air a dhol air-loidhne:
- Aonad Litreachais Leughaidh agus Èisteachd air Runrig
- Freagairtean airson aonad Runrig
- Bhidio / agallamh còmhla ri Calum Dòmhnallach (Runrig)
- Aonad Leughaidh Laoich Spòrs Ghàidhealach
- Freagairtean Laoich Spòrs Ghàidhealach
- 15 Faidhlichean fuaim airson Laoich Spòrs Ghàidhealach
Tha iad seo uile rin lorg aig https://www.storlann.co.uk/fileanta/leughadh-litreachas/ no https://www.storlann.co.uk/fileanta/eisteachd/
Tha aonad litreachais stèidhte air ath-fhoillseachadh den leabhar A’ Bheinn Òir (le Iain Mac a’ Ghobhainn) a’ dol thugaibh san Lùnastal (freagairtean, beag-fhaclair agus leabhar-e uile an cois an aonaid).
Thèid Fo-dheuchainn 2018-19 gu sgoiltean san Dàmhair 2018, ach ma tha sgoil sam bith a’ cur feum air pàipear sònraichte nas tràithe na sin, cuiribh fios gu oifis@storlann.co.uk. Mar as àbhaist, tha sinn a’ sgaoileadh phàipearan do Fhileantaich agus do Luchd-ionnsachaidh aig na trì ìrean a leanas:
- Nàiseanta 5
- An Àrd Ìre
- An Àrd Ìre Adhartach
10/02/18
An seo, tha Stòrlann a’ toirt cothrom dhuibh sgrùdadh a dhèanamh air dràma Gàidhlig air an telebhisean. Tha Bannan tarraingeach, a’ còrdadh gu mòr ri deugairean agus tha am prògram cha mhòr uile ann an Gàidhlig!
Tha an t-aonad seo freagarrach do sgoilearan aig diofar ìrean san àrd-sgoil. Dh’fhaodadh an t-aonad a bhith freagarrach do sgoilearan air a’ chiad bhliadhna mar shlighe a-steach gu litreachas na Gàidhlig no do sgoilearan a tha airson Bannan a sgrùdadh mar phàirt de chùrsa Ìre Nàiseanta 5 no aig an Àrd Ìre. Dh’fhaodadh an t-aonad cuideachd taic a thoirt do sgoilearan comasach aig ceann shuas na sgoile a tha ag ionnsachadh na Gàidhlig.
Siuthadaibh! Tha sinn an dòchas gun còrd Bannan ribh!
www.storlann.co.uk/fileanta/na-meadhanan
06/03/17
Tha na goireasan ùra seo airson Fileantaich san àrd-sgoil a-nis air-loidhne agus a’ feitheamh oirbh!
Rionnag Chaillte le Ailig O’Henley*
An Creanaiche le Ruairidh Macilleathain*
(*agallamhan bhidio còmh’ ri gach ùghdar agus leabhar-e an lùib gach goireas)
Ma tha sibh a’ cur feum air tuilleadh leth-bhreacan de na teacsan gu h-àrd airson an cleachdadh còmh’ ri aonadan-obrach Stòrlann, leigibh fios thugainn cho luath ’s a ghabhas.
A thuilleadh air na tiotalan litreachais gu h-àrd, tha Stòrlann an dùil na goireasan a leanas a thoirt thugaibh eadar seo agus deireadh an Ògmhios 2017:
- Aonad airson dràma a theagasg do Fhileantaich aig ìrean Nàiseanta 4 agus 5.
- Aonad sgrùdaidh stèidhichte air Bannan.
- Aonad cànan/gràmair – freagarrach aig diofar ìrean san àrd-sgoil (BGE).
- Aonad-teagaisg air òrain Runrig – freagarrach airson diofar ìrean san àrd-sgoil (BGE).
Tha sinn an-còmhnaidh a’ sireadh mholaidhean agus airson comhairle fhaighinn bhuaibh air goireasan eile a bhiodh feumail dhuibh sa chlas. Cuiribh beachdan sam bith thugainn air post-dealain gu oifis@storlann.co.uk .
Tha na stuthan a leanas a-nis air-loidhne agus deiseil airson an cleachdadh anns na sgoiltean. Tha sinn an dòchas gun còrd iad ribh.
- Fo Sgàil a’ Swastika: aonad an sgoileir a’dèanamh mion-sgrùdadh air an nobhail, stuthan an tidseir*, deuchainn èisteachd agus bhidio/agallamh le Bill Innes (a dheasaich an leabhar).
- Deich san Fhasach: aonad an sgoileir a’dèanamh mion-sgrùdadh air 10 sgeulachdan às an leabhar Caogad san Fhàsach, stuthan an tidseir*, 10 sgeulachdan air an leughadh agus ann an cruth mp3, 6 bhidiothan le fiosrachadh mu na sgeulachdan agus mun sgrìobhadair fhèin.
- Measaidhean Ėisteachd N3, N4 agus N5: 8 measaidhean (faidhle mp3, ceistean, freagairtean* an urra) aig gach aon de na trì ìrean agus a’ còmhdach aon de na cuspairean a leanas: cànan, cultar, na meadhanan agus litreachas.
Air an t-slighe thugaibh…
- Òrain Runrig – aonad-obrach a’ dèanamh mion-sgrùdadh air 15 òrain a thug Runrig gu bilean an t-sluaigh thairis air na 40 bliadhna bho thòisich iad mar chòmhlan-ciùil. Bidh an obair seo a’ còmhdach BG4, N4&5,AI agus AIA.
- Rionnag Chaillte: Aonad-obrach stèidhichte air an leabhar aig Ailig O’Henley. Ag amas air Fileantaich aig an Àrd Ìre.
- An Creanaiche: Aonad-obrach stèidhichte air an nobhail aig Ruairidh Macilleathain. Ag amas air Fileantaich aig ìre Nàiseanta 4.
- Bàrdachd Shomhairle Mhicilleathain: aonad-obrach a’dèanamh mion-sgrùdadh air cruinneachadh de bhàrdachd Shomhairle agus ag amas air Fileantaich aig Àrd Ìre agus Àrd Ìre Adhartach.
- Deagh Ghàidhlig! – stuthan gràmair/cànaIn: pasgan de stuthan-teagaisg gràmair/cànain a’ còmhdach 10 de na prìomh thrioblaidean a tha tidsearan a’ faicinn ann an obair sgoilearan GME san àrd-sgoil. Tha aonad-obrach, goireasan powerpoint agus geamaichean-cànain an lùib an aonaid agus bidh iad freagarrach do sgoilearan aig diofar ìrean san àrd-sgoil, a rèir am feumalachdan cànain.
Fileanta 1
Chan eil anns na stuthan seo ach fìor thoiseach tòiseachaidh a’ chruinneachaidh:
- Aonad airson taic a thoirt a’ teagasg sgilean sgrìobhaidh
- Aonad airson taic a thoirt a thaobh sgilean labhairt
- Aonad a’sgrùdadh na nobhail ‘Fo Bhruid’ – a’ leasachadh sgilean leughaidh/labhairt/èisteachd agus sgrìobhaidh nan sgoilearan.
- Measaidhean Ėisteachd N3-5: 8 aig gach ìre fo na 4 cinn cànan, cultar, litreachas agus na meadhanan. Bidh sgeama-chomharran agus faidhle-fuaim an cois gach earrainn.
Tha sinn mothachail gur e an tidsear fhèin an-còmhnaidh prìomh ghoireas a’chlas. ’S e ar n’amas gum bi na stuthan seo taiceil agus feumail do thidsearan. Faodar na goireasan anns na h-aonadan a chleachdadh an lùib stuthan eile a tha iomchaidh agus chan eil Stòrlann a’ sùileachadh gu bheil a h-uile buil de chùrsa sam bith air an còmhdach ann an aon aonad a-mhàin.
Tha pannal thidsearan air beachdachadh air gach pìos obrach a chì sibh an seo. Chan eil proiseas dearbhadh ro-làimh againn cuide ri Ùghdarras Theisteanas na h-Alba air tighinn gu crìch fhathast agus, mar sin, tha measaidhean N4 agus N5 fhathast dìomhair. Nuair a tha sgoil/tidsear a’cur feum air measadh foirmeil airson cuspair sònraichte, bu chòir dhaibh fios/iarrtas a chur gu oifis@storlann.co.uk agus sgaoilidh sinn stuthan thugaibh tron phost-dealain cho luath ’s a ghabhas às dèidh sin.
Tha sinn ag obair air na stuthan eile a leanas an-dràsta agus an dùil gum bi cuid dhiubh seo air-loidhne thairis air an ath teirm:
- Aonad-obrach N5/AI: Na Klondykers (N5/AI)
- Aonad-obrach air an Sgeulachd ghoirid (sgeulachdan bho ‘Chaogad san Fhasach’, D I MacÌomhair)
- Aonad air dràma do sgoilearan Gàidhlig N4 agus N5
- Pasgan air Gràmar/Cànan airson Ìrean N4 agus N5.
- Aonad air ‘Fo Sgàil an Swastika’, D I MacDhòmhnaill * tha seo nas freagarraiche aig ìrean AI/AIA.
Ma tha molaidhean/beachdan aig duine agaibh air stuthan eile a chòrdadh ribh airson barrachd taic le teagasg N4/5 Gàidhlig, cuiribh post-d gu oifis@storlann.co.uk.
Tha sinn an dòchas gun còrd na stuthan ribh!


c: text/html

text:
Uard dùinte aig Ospadal an Ràthaig Mhòir
- 19 An Gearran 2013
- Sgaoil post air Facebook
- Sgaoil post air Messenger
- Sgaoil post air Twitter
- Sgaoil post air Post-D
- Sgaoil post air Facebook
- Sgaoil post air WhatsApp
- Sgaoil post air Messenger
- Sgaoil post air Twitter
-
Sgaoil
Sgaoil post airTha na ceanglaichean seo air an taobh a-muigh agus fosglaidh iad ann an uinneig ùir
-
Post-DSgaoil post air Post-D
-
-
MessengerSgaoil post air Messenger
-
MessengerSgaoil post air Messenger
-
Dèan lethbhreac den cheangail seoMu sgaoileadh
Tha na ceanglaichean seo air an taobh a-muigh agus fosglaidh iad ann an uinneig ùir
-
Tha na h-ùghdarrasan ann an Ospadal an Ràthaig Mhòir ann an Inbhir Nis air uard a dhùnadh, is deichnear euslainteach air fàs tinn leis a' flu.
Thathas ag iarraidh air càirdean nan esulainteach ann an Uard 5A fuireach air falbh, ma tha iad fhèin a' faireachdainn gu bheil am flu orra.
Chan eil fios aig an ìre seo cuin a bhios an uard a' fosgladh as ùr.

robotstxt: allowed

filter: keep


text:
"Ìre èiginneach" ann an Dùn Èideann
Tha suidheachadh na Gàidhlig ann an Dùn Èideann air "ire èiginneach" a ruighinn, a rèir fear sa bhaile a th' air a bhith a' strì fad bhliadhnaidhean às leth a' chànain.
Bha Iain MacLeòid a' bruidhinn 's Comhairle Dhùn Èideann ag innse nach fhaigh a h-uile sgoilear à Bun-sgoil Ghàidhlig Taobh na Pàirce àite aig Àrd-sgoil Sheumais Ghilleasbuig an ath-bhliadhna sgoile.
'S ann dha Àrd-sgoil Sheumais Ghilleasbuig a bhiodh sgoilearan na Gàidhlig a' dol bho thùs.
A rèir na Comhairle, ge-tà, cha bhi àite anns an sgoil dhaibh uile am-bliadhna, is coltas gum bi cuid dhuibh a' dol gu Àrd-sgoil Tynecastle.
"Cothrom"
Thuirt Iar-cheannard na Comhairle, Sandaidh Howat, gur e "cothrom" a tha seo an cànan a sgapadh gu sgoiltean eile sa bhaile.
Chan eil pàrantan ag aontachadh is iad a' fàgail air an ùghdarras nach eil iad a' tuigsinn mar a tha foghlam tro mheadhan na Gàidhlig ag obair.
'S e clasaichean dha luchd-ionnsachadh na Gàidhlig a th' ann an Tynecastle an-dràsta.
Tha Iain MacLeòid, a tha na cheann-suidhe air a' Chomann Ghàidhealach, air a bhith ag iomairt às leth na Gàidhlig fad bhliadhnaichean.
Thuirt e gu bheil an cànan ann an Dùn Èideann air ìre èiginneach a ruighinn.
Ro-innleachd
"Bu chòir dha comhairle sam bith a bhith a' beachdachach air ro-innleachd a tha iomchaidh agus fad-ùine a thaobh foghlaim agus gum bi pàrantan is teaghlaichean a' tuigse, nuair a gheibh iad a' chlann a-steach dhan t-siostam, gum bi sin a' leantainn cho fad 's a tha sin comasach suas gu ìre àrd-sgoile", thuirt Mgr MacLeòid.
"S e suidheachadh èiginneach a th' ann dhan chloinn a tha sin ann am prìomh 7 aig an ìre seo.
"S e sin an suidheachadh a th' againn, nach eileas a' coimhead ri seo mar shiostam foghlam leantainneach", thuirt e.
Thèid an gnothach a dheasbad aig Comhairle Dhùn Èideann Dimàirt.


text:
- TIOTAL
- Tagradh Raibeirt Dundas gu Morair Achadh na Cloiche:susbaint na litreach
- EXTERNAL ID
- Z_GB232_L_INV_HC_9_27II_01
- DEIT
- 1792
- LINN
- 1790an
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 5761
- KEYWORDS
- pàipearan cùirte
clàran cùirte
Seo susbaint tagradh a rinn Raibeart Dundas, Uas., Neach-tagraidh a Mhòrachd an Rìgh às leth Maitheas a Mhòrachd, gu an Fhìor Urramach Morair Achadh na Cloiche, aon de Choimiseanairean Breithneachaidh nam Morairean, Britheamh air a' Chuairt ann an Inbhir Nis, a thaobh glacadh agus braighdeanas Iain Rois, neach-gabhail ann an Srath Rùsdail, còmhla ri a dhithis mhac Alasdair agus Iain Ros agus Dòmhnall Rothach leis an ainm eile Mac an Aide, agus a mhac Uilleam Mac an Aide. Thathar a' cur às leth an fheadhainn fo chasaid "gu robh iad ciontach às a bhith a' cròdhadh, a' glacadh agus a' cur ruaig gu mì-laghail air iomadh treud chaorach".
Tha an sgrìobhainn co-cheangailte ris a' chiad tachartais ar-a-mach (agus an aon fhear san do nochd fòirneart às leth nan "reubaltaich") ann an Aimhreit Chaorach Shiorrachd Rois, às dèidh sin ainmichte mar 'Bliadhna nan Caorach'. Air an 27 den Iuchair 1792 bha Clann Rois Shrath Rùsdail cruinn còmhla aig banais agus a chuir iad romhpa am bagairt a chur an gnìomh agus na caoraich fhuadach a-mach. Ceithir latha às dèidh sin thòisich timcheall air 400 duine a' sgiùrsadh chaorach a-mach à cnuic na Gàidhealtachd, agus mu Dhisathairne an 6mh latha den Lùnastal bha còrr agus sia mìle beathach caorach aca air an rathad gun Mhanachainn. Bha an t-arm air an t-slighe ged-thà, agus ann an uairean moch na maidne thug iad an grèim grunn de na Rosaich, a bha fhathast a-muigh sa bheinn, agus cuideachd Iain Ros, Dòmhnall Rothach agus a mhic Uilleam agus Seòras, a bha air tilleadh dhachaigh.
Tha an aimhreit a' sealltainn toiseach tòiseachaidh nam Fuadaichean, nuair a bha na h-uachdarain a' faighinn a-mach gun robh tomhas mòr de thuathanachas chaorach na bu phrothaidiche na bhith a' leigeil an cuid talmhainn a-mach air màl gu luchd-gabhail


text:
- TIOTAL
- Taigh Springfield (an-diugh "Voreshrrd"), Baile na h-Eaglaise
- EXTERNAL ID
- PC_HUNTLY_002
- ÀITE
- Baile na h-Eaglaise
- AITHNEACHADH MAOINE
- 28770
- KEYWORDS
- taighean
mansaichean
clèir
ministearan
Chaidh Taigh Springfield a thogail le Seumas Spence, bancair agus marsanta ann am Baile na h-Eaglaise, a bha na mhaighstir lagha airson 32 bliadhna agus na Phròbhaist air a' Bhorgh airson 12 bliadhna. Bha cliamhainn Spence, An t-Urramach Uilleam Spark a' fuireach anns an taigh airson iomadh bliadhna.
Bha an t-Urramach Spark na mhinistear aig Cathair-eaglais an Naomh Magnas airson còrr agus 40 bliadhna. Chaidh a chur an dreuchd air 14 An Dùbhlachd 1843 mar am Ministear san Dàrna Dreuchd aig Cathair-eaglais an Naomh Magnas agus ghabh e àite an t-Urramach Uilleam Logie mar Phrìomh Mhinistear air 25 An t-Samhain 1856.
Rugadh Uilleam Spark anns An Eaglais ann an Siorrachd Bhearaig air 15 Am Màirt 1816 agus rinn e Diadhachd ann an Oilthigh Dhùn Èideann. B' e mac Iain Spark, tuathanach, agus Màiri Hymers a bh' ann. Bhàsaich e ann an Springfield air 7 An Gearran 1884 agus chaidh a thiolacadh ann an Cladh Naomh Magnas air 12 An Gearran 1884.


text:
Eabhra
'S e Eabhra prìomh-chànan nan Iùdhaich agus Iosrael. Bha an cànan air a bhruidhinn leis na seann-Iùdhaich ann an Iosrael ro agus aig àm a Bhìoball. Nuair a chuir na Baibealonaich (Babylonians) fhas do dh'Iosraidheal agus chuir iad smachd air na Iùdhaich mar thràillean, thòisich na Iùdhaich air Aramais a bhruidhinn agus cha robh Eabhra air a chleachdadh ach mar chànan co-cheangailte ri creideamh. Le breith dùthaich ùr Iosrael an 1948, rinn cuid de na Iùdhaich aonta an cànan ath-bheòthachadh mar am prìomh-chànan aca gus am b' urrainn dhaibh uile aon cainnt a chleachdadh. Tha e a-nis aig mu 6 millean mar prìomh-theanga.
Artagailean co-cheangailte[deasaich | deasaich an tùs]
- Aibidil Eabhra
- Iùdais
- Zuckermann, Ghil'ad, 2003. Language Contact and Lexical Enrichment in Israeli Hebrew. Palgrave Macmillan. (ISBN 9781403917232 / ISBN 9781403938695)


text:
- TIOTAL
- Memories of a Highland Drover (2)
- EXTERNAL ID
- PC_HIGHLANDLIVESTOCK_AUDIO_02
- SGÌRE
- Uibhist a Tuath; Uibhist a Deas
- SIORRACHD/PARRAIST
- INBHIR NIS
- DEIT
- 2006
- LINN
- 2000an
- CRUTHADAIR
- Ian Munro
- NEACH-FIOSRACHAIDH
- Comann Dualchais Sprèidh na Gàidhealtachd
- AITHNEACHADH MAOINE
- 2658
- KEYWORDS
- dròbhairean
dròbhadh
margaidhean
claistinneach
San earrainn claistneachd seo, clàraichte ann an 2006, tha Iain Rothach a bha roimhe na dhròbhair a' cuimhneachadh air mar a bha cùmhnantan reic stuic air am maoineachadh sna h-Eileanan A-muigh. San ìomhaigh tha ropairean a bha roimhe ag obair do na ropairean stuic Reith agus MacAnndrais, cuide ri luchd-malairt cruidh.
'The sales in Uist took, took place twice a year - April and August/September. At the sale - the seller, he got a, he got a piece of paper just like what you have there, with the number of cattle he sold and the price that they made - and at the sale was the local, was the banker, maybe the banker for the whole of the South Uist, and that customer went down to the banker with his little bit paper and was handed the money in cash, or it was transferred to his account. And the banker would be there at the sale, even in those days, with thousands of pounds in money. Folk said, well there's no point anybody pinching it because they would never get off the island. The island's great security. And that's how it was handled in those days. The banker was at the sale and he paid the people then for their livestock. That's the way it was handled then. Everything was quite simple.'
Rugadh Iain Rothach air Tuathanas a' Chnuic Dhuibh, Baile Eòghainn, Siorrachd Rois ann an 1933. Bha athair 's a sheanair nan luchd-malairt cruidh agus chaorach, agus b' ann air sgàth a' cheangail a bh' aig athair ri na ropairean stuic, Reith agus MacAnndrais, a thòisich Iain, nach robh ach aois 11 no 12, a chuideachadh aig fèilltean stuic ann an Inbhir Pheofharain. Aig aois 18, thòisich Iain a dhol a-mach gu na h-Uibhistean na dhròbhair le Reith agus MacAnndrais a chuideachadh aig na fèilltean ràitheil. Aig an àm sin, cha robh goireasan ann airson làraidhean a chur air tìr air na h-eileanan agus mar sin dh'fheumadh an crodh a bhith air an iomain bho na fèilltean gu na bàtaichean, gus an tàinig na h-aiseagan ro-ro ann an 1965.
Ghabh Iain os làimh tuathanas an teaghlaich faisg air Baile Eòghainn ann an 1964 agus bha e ri tuathanachas an sin gu 1984. Lean e air a' cuideachadh aig na fèilltean roip ann an Inbhir Pheofharain nuair a bha feum air. O leig e seachad an tuathanas, tha Iain air fuireach ann an obair co-cheangailte ri tuathanachas, a' dràibheadh làraidhean, a' reic fras fheòir agus a' cuideachadh nàbaidhean agus teaghlach le stoc.


text:
Òraidichean air stailc
Thèid òraidichean cholaistean na h-Alba air stailc Diardaoin, is iad mì-thoilichte mu ìrean pàighidh.
Cuiridh seo clasaichean troimhe-chèile le cuid de thogalaichean an dùil a bhith dùinte.
A rèir aonadh ciùird nan òraidichean, an EIS, tha an stailc seo air a bhith a' tighinn airson ùine.
Dh'iarr na colaistean orra an stailc a chur dheth.
Dh'fhaodadh gur e an stailc seo dìreach a' chiad tè ann an sreath mura tèid cùisean a rèiteach.
'S iad na prìomh adhbharan gearain a th' aig an aonadh, àrdachadh pàighidh de dìreach 1%, agus eadar-dhealachadh mòr anns na tha òraidichean aig diofar cholaistean a' faighinn.
Thuirt a' bhuidheann Colaistean na h-Alba gu bheil iadsan den bheachd nach eil aonta fada às, agus dh'iarr iad air an aonadh an stailc a chur dheth.
Cleachdaidh an t-aonadh an stailc airson cuspairean eile a tha gam fàgail mì-thoilichte a thoirt am follais, leithid am maoineachadh a tha colaistean a' faighinn.
Mura tigear go aonta a dh'aithghearr, dh'fhaodadh barrachd stailcean nas fhaide - dhà agus trì là - a bhith ann suas chun an t-Samhraidh.


text:
Na h-Eileanan Siar
Tha na h-Eileanan Siar no na h-Eileanan an Iar air taobh an iar na h-Alba. Ann an eachdraidh, chleachdadh an t-ainm 'Innse Gall'. Chleachdadh cuideachd 'An t-Eilean Fada' mar far-ainm orra. Eadar-dhealaichidh an Cuan Sgitheanach na h-Eileanan Siar agus na h-Eileanan a-staigh.
Thèid an riaghladh fon ùghdarras ionadail Comhairle nan Eilean Siar.
Susbaint
Gàidhlig san Eilean Siar[deasaich | deasaich an tùs]
Aig a' chunntas-sluaigh 2011, bha Gàidhlig aig 52% den àireamh-shluaigh.[1]
Na h-Eileananan[deasaich | deasaich an tùs]
Leòdhas[deasaich | deasaich an tùs]
- Am Bac
- Barbhas
- Beàrnaraigh
- Bhaltos
- Brù
- Calanais
- Cralabhstadh
- Dail bho Deas
- Einicleite
- Garrabost
- Gress
- Na Lochan
- Mangurstadh
- Nis
- Riof
- Rubha
- Siabost
- Steòrnabhagh
- An Taobh Siar
- Timsgearraidh
- Tolastadh a' Chaolais
- Tolastadh bho Thuath
- Ùig
Na Hearadh[deasaich | deasaich an tùs]
Uibhist a Tuath[deasaich | deasaich an tùs]
Beinn na Faoghla[deasaich | deasaich an tùs]
Uibhist a Deas[deasaich | deasaich an tùs]
Barraigh[deasaich | deasaich an tùs]
Èirisgeigh[deasaich | deasaich an tùs]
Hiort[deasaich | deasaich an tùs]
Iomraidhean[deasaich | deasaich an tùs]
- ↑ National Records of Scotland. 15 Cèitean 2014. Release 2 Stastical Bulletin. 2011 Census: Key Results from Releases 2A to 2D, d.33. Leughte 26 Gearran 2017.
Ceanglaichean a-mach[deasaich | deasaich an tùs]
- Na h-Eilean an Iar - bhideo fad 3:55, le e-Stòras
- BBC Naidheachdan 2016-10-28: Dragh mu àireamh sluaigh nan Eilean


text:
- TIOTAL
- A' croladh air Loch an Achadh
- EXTERNAL ID
- QZP27_58_33_24A
- ÀITE
- Ceann Loch Chille Chiarain
- SIORRACHD/PARRAIST
- EARRA-GHÀIDHEAL: Ceann Loch Chille Chiarain
- LINN
- 1890an; 1900an; 1910an
- CRUTHADAIR
- Charles & Dennis MacGrory
- NEACH-FIOSRACHAIDH
- Leabharlann Earra-ghàidheil is Bhòid agus Seirbheis Fiosrachaidh
- AITHNEACHADH MAOINE
- 30607
- KEYWORDS
- Loch an Achadh
Ceann Loch Chille Chiarain
cur-seachdan
croladh
A' croladh air Loch an Achadh tuath air Ceann Loch Chille Chiarain. Nuair a bha an lochan reòta, bha muinntir Cheann Loch Chille Chiarain a' dol a spèileadh no a chroladh. Rè mìosan an t-samhraidh b' e campachadh, iasgach agus criogait na cur-seachdan a bha aca.
Tha e air a dhearbhadh gun robhas a' croladh ann an Alba bhon t-16mh linn. Tha Croladh air soirbheachadh thar nam bliadhnaichean agus bha a' Chiad Co-fharpais Nàiseanta ann ann an 1958. Fhuair an spòrs inbhe aig na Geamannan Olympic ann an 1998
Faodar an dealbh seo a cheannach. Airson tuilleadh fiosrachaidh mu cheannach is prìsean, cuir post-d gu Argyll and Bute Library & Information Service


text:
- TIOTAL
- Inntrinn Caisteal Dùn Bheagain
- EXTERNAL ID
- GB1796_859_20_0130
- ÀITE
- Dùn Bheagan
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Diùirinis
- LINN
- 20l
- CRUTHADAIR
- M E M Donaldson
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 9576
- KEYWORDS
- caistealan
dorsan
inntrinnean
cinnidhean
Tha dùil gum buin pàirt de Chaisteal Dùn Bheagain dhan 9mh linn ach chaidh a leasachadh anns gach linn o ghabh Clann IcLeòid thairis an caisteal anns na 1200an. Tha an caisteal 22 mhìle an iar air Port Rìgh san Eilean Sgitheanach air cladach Loch Dùn Bheagain. Tha Clann IcLeòid air a bhith ann an Dùn Bheagan faisg air ochd ceud bliadhna ach a-mhàin airson greiseag an dèidh gaiseadh a' bhuntàta. Rinn an ceann-cinnidh a th' ann an-dràsta còmhstri nuair a dh'fheuch ris A' Chuiltheann a reic airson airgead fhaotainn a phàigheadh airson an caisteal a chàradh. Cha do cheannaich duine e.
Rugadh M.E.M. Donaldson ann an 1876 agus thàinig i dhan Ghàidhealtachd mu 1908. Rinn i tòrr siubhail ann an ceann a tuath agus air taobh siar na Gàidhealtachd a' sgrìobhadh agus a' togail dhealbhan. B' e Rubha Aird nam Murchan fear dhe na h-àitean a b' fheàrr leatha agus b' ann an sin a rinn i a dachaigh ann an Sanna ann an 1927.
Eadar 1912 agus 1949, sgrìobh Miss Donaldson iomadh leabhar mu eachdraidh shòisealta agus mu chleachdaidhean na Gàidhealtachd. 'S e 'Wanderings in the Western Highlands and Islands' agus 'Further Wanderings - Mainly in Argyll' as ainmeile agus tha dealbhan annta a rinn i fhèin. Chaochail i ann an taigh-eiridinn ann an Dùn Èideann ann an 1958 agus chaidh a tìodhlacadh anns an Òban
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Comhairle nan Eilean Siar
'S e comhairle ionadail a tha ann an Comhairle nan Eilean Siar a tha a' dèiligeadh leis na h-Eileanan Siar.
Eachdraidh[deasaich | deasaich an tùs]
Chaidh Comhairle nan Eilean a chruthachadh ann an 1975 leis an Achd Riaghaltais Ionadail (Alba) 1973[1] as dèidh ath-òrdachadh air riaghladh ionadail agus nàiseanta a bha a' toirt na h-Eileanan an Iar gu lèir fon aon riaghladh. Fon an t-seann structair anns na h-eileanan bha naoi comhairlean ionadail le cumhachdan eadar-dhealaichte sna h-eileanan. B' iad Siorrachd Inbhir Nis agus na comhairlean sgìreil a bha a' stiùireadh ghnothaichean anns na Hearadh, Uibhist a Tuath, Beinn na Faoghla, Uibhist a Deas, agus am Barraigh. Bha Siorrachd Rois is Chrombaidh, Comhairle Sgìreil Leòdhais agus Comhairle Baile Steòrnabhaigh a' riochdachadh chùisean ann an Leòdhas. Ri linn na bha ri dhèanamh bha 1974 mar bhliadhna uallachaidh airson an dreach ùr a bha seo a thoirt gu bith.
Poileataigs[deasaich | deasaich an tùs]
Na taghaidhean ionadail 2017:[2]
Ceanglaichean a-mach[deasaich | deasaich an tùs]
- BBC Naidheachdan 2016-07-13: CnES gus £5m sa bhliadhna a chall (Brexit)
- BBC Naidheachdan 2016-08-26: 30 bliadhna de dh'fhoghlam Gàidhlig (aithris-bhideo 2:03)
Iomraidhean[deasaich | deasaich an tùs]
- ↑ “Local Government (Scotland) Act 1973”. legislation.gov.uk. Air a thogail 20mh dhen Lùnasdal 2016.
- ↑ “Comhairle nan Eilean Siar”. BBC. Air a thogail 7mh dhen Chèitean 2017.
Comhairle Arcaibh | Comhairle Aonghais | Comhairle Baile Dhùn Dè | Comhairle Baile Dhùn Èideann | Comhairle Baile Ghlaschu | Comhairle Baile Obar Dheathain | Comhairle Chrìochan na h-Alba | Comhairle Siorrachd Dhùn Breatann an Ear | Comhairle Siorrachd Dhùn Breatann an Iar | Comhairle Dhùn Phris is Ghall-Ghàidhealaibh | Comhairle na Eaglaise Brice | Comhairle Earra-Ghàidheal agus Bhòid | Comhairle nan Eilean Siar | Comhairle Fhìobha | Comhairle na Gàidhealtachd | Comhairle Inbhir Chluaidh | Comhairle Lodainn an Ear | Comhairle Lodainn an Iar | Comhairle Lodainn Mheadhanaich | Comhairle Mhoireibh | Comhairle Pheairt is Cheann Rois | Comhairle Siorrachd Àir a Deas | Comhairle Siorrachd Àir an Ear | Comhairle Siorrachd Àir a Tuath | Comhairle Siorrachd Chlach Mhanann | Comhairle Siorrachd Lannraig a Deas | Comhairle Siorrachd Lannraig a Tuath | Comhairle Siorrachd Obar Dheathain | Comhairle Siorrachd Rinn Friù | Comhairle Siorrachd Rinn Friù an Ear | Comhairle Shealtainn | Comhairle Shruighlea |
Roinnean: Roinn na Gàidhealtachd | Roinn a' Mhonaidh | Roinn Srath Chluaidh | Roinn Mheadhanach | Roinn Taobh Tatha | Roinn Fìobha | Roinn Lodainn | Roinn na Crìochan | Roinn Dhùn Phris agus Ghall-Ghàidhealaibh
Comhairlean aonadach: Comhairle Arcaibh | Comhairle nan Eilean Siar | Comhairle Shealtainn


text:
Aire air geamaichean cupa
'S ann air farpaisean cupa aig deas agus tuath a bhios aire luchd-leantainn na h-iomain Disathairne.
Tha coltas tarraingeach air dà gheama gu sònraichte.
Sa cheann a deas thèid Inbhir Aora an aghaidh Chaol Bhòid sa chairteal chuairt dheireannaich de Chupa Comunn Ceilteach Ghlaschu.
'S e taghadh duilich a bha seo do gach sgioba oir bhiodh mòran a' sùileachadh gur ann sa chuairt dheireannaich a bhiodh iad a' coinneachadh.
Grèim
Bha Inbhir Aora air grèim teann a chumail air an fharpais seo bho chionn ghoirid, ga glèidheadh 9 tursan eadar 2001 is 2010.
Chaidh an cupa gu Taigh na Bruaich an-uiridh ge-tà, le Caol Bhòid a' dèanamh a' ghothaich air Inbhir Aora 4-1 air an t-slighe a dh'ionnsaigh an fharpais a bhuannachadh.
Tha sgioba òg aig Caol Bhòid a tha fhathast a' tighinn air adhart, is tha coltas ann gun gabh iad àite Inbhir Aora mar phrìomh sgioba na roinne anns na bliadhnaichean ri tighinn.
Tha iad air toiseach-tòiseachaidh meadhanach math a dhèanamh san lìog ach 's ann air na cupanan a bhios iad gu mòr ag amas am bliadhna.
Doirbh
Rinn iad a' chùis air Cill Mhàilidh Disathairne agus bithear an dùil gur iad a thèid troimhe air a' cheann thall an aghaidh Inbhir Aora, ged nach bi e furasta.
"Tha sinn toilichte gu bheil sinn aig an taigh - 's e sin a bha sinn ag iarraidh", thuirt manaidsear Inbhir Aora, Iain Smylie.
"Tha na balaich car ìosal às dèidh dhuinn call 4-0 an aghaidh Baile Ùr an t-Slèibh an t-seachdain seo chaidh.
"S e geama mòr a tha seo ge-tà - is cha bhi agam ri cus a ràdh riutha son am brosnachadh ro-làimh", thuirt e.
Tuath
Aig tuath 's e an Gearasdan an aghaidh Bhaile Ùir an t-Slèibh geama mòr an là ann an Cupa MhicThàmhais.
Tha coltas air leth làidir air a' Bhaile Ùr agus chan eil teagamh nach iad an sgioba as fheàrr sa gheama an-dràsta.
Gu dearbha rinn Iain Smylie moladh mòr orra an t-seachdain seo, is e ag ràdh nach eil e "a' faicinn laigse sam bith san sgioba sin".
Tha an Gearasdan a' dol gu math cuideachd ge-tà, ged a chaill iad son a' chiad turas am bliadhna Disathairne sa chaidh.
Làidir
"Ma thèid againn air an sgioba as làidire againn a chur air a' phàirc bidh teans againn", thuirt manaidsear a' Ghearasdain, Peadar Mac an t-Saoir.
"S e an rud as cudromaich gun cum an loidhne dìon againn smachd air an luchd-aghaidh acasan.
"Ma thacras sin - bidh deagh chothrom againn", thuirt e.


text:
- TIOTAL
- Cinn Lois agus An Abhais
- EXTERNAL ID
- PC_HRS_PLANS_03_001
- ÀITE
- Cinn Lois & An Abhais
- SGÌRE
- Farrais
- SIORRACHD/PARRAIST
- MOIREIBH
- CRUTHADAIR
- The Highland Railway
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 26455
- KEYWORDS
- rathaidean iarainn
Rathad Iarainn na Gàidhealtachd
ALM
stèiseanan
gluasadail
zoomable
Is e an tiotal air an dealbh seo 'Rathad Iarainn na Gàidhealtachd' agus 'Carbad Treas Ìre le Taigh-beag'. Aig a' bhonn tha 'Àireamh Òrdugh 6806'. Chan eil ceann-latha air.
San oisean gu h-ìosal air an làimh dheis tha stampa dha MacIlleDhuibh Marshall & Co. Earranta, Obraichean Carbaid Rèile Bhreatainn. Birmingham. Gu h-ìosal tha Àireamh 7003.
Is e 'A.L.M. - Roinn na h-Alba. A' Phrìomh Loidhne eadar Cinn Lois agus An Abhais an tiotal a th' air a' phlana seo. Tha an sgèile 1:2500. Tha e a' sealltainn an dà stèisean, an loidhne eatarra agus pàirt de Loidhne a' Bhruich. Chan eil ceann-latha air.
Ann am bucas air an làimh dheis tha na leanas 'Companaidh Rathad Iarainn Alba, Lunnainn agus a' Mheadhain. Clàr-dùthcha Sgìre Eiliginn Àireamh XI 2, 3, & 4 VI 12 & 16. An Dàrna Tionndadh. Ath-nochdte bho Chlàr-dùthcha Shuirbhidh Òrdanais le Aonta Neach-smachd Oifis Pàipearachd na Banrighinn'


text:
MARCADORES: Bhad Bhabie, Hip-Hop, Lançamentos, Lil Yachty, Rap
Bhad Bhabie Youtube, Bhad Bhabie Kboing, Bhad Bhabie Grooveshark, Bhad Bhabie Deezer, Bhad Bhabie Napster, Bhad Bhabie Rdio, Bhad Bhabie Soongz, Bhad Bhabie SoundCloud, Bhad Bhabie Youzeek, Bhad Bhabie Last.fm, Bhad Bhabie iTunes, Bhad Bhabie Google Play Music, Bhad Bhabie Rádio UOL, Bhad Bhabie Apple Music, Bhad Bhabie Spotify, Bhad Bhabie Pandora, Bhad Bhabie Tidal, Bhad Bhabie Xbox Music, Bhad Bhabie Rhapsody, Bhad Bhabie Amazon Prime Music, Download Bhad Bhabie, Baixar Bhad Bhabie, CD completo Bhad Bhabie, Bhad Bhabie on iTunes, Bhad Bhabie new album, Bhad Bhabie New Single, Free Bhad Bhabie mp3 downloads, Bhad Bhabie baixar MP3, Bhad Bhabie Torrent, Bhad Bhabie Palco MP3, Bhad Bhabie Minhateca, Bhad Bhabie iTunes Plus AAC M4A, baixar música Bhad Bhabie de graça, Bhad Bhabie 4shared, Bhad Bhabie mega.co.nz, Bhad Bhabie full album


text:
- TIOTAL
- Foillseachaidhean Taghaidh, 1874: Litir gu Luchd-bhòtaidh Bailtean Inbhir Nis bho Aonghas Mac an Tòisich, an Tuilm, duilleag 1
- EXTERNAL ID
- Z_QZP40_2915_P062
- LINN
- 1870an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 8997
- KEYWORDS
- taghaidhean
poilitigs
luchd-poilitigs
pàrtaidhean poilitigeach
Seo litir fhosgailte gu luchd-bhòtaidh Bailtean Inbhir Nis bho Aonghas Mac an Tòisich an Tuilm, an tagraiche Tòraidheach airson na seata sin ann an Taghadh Coitcheann 1874. The e ag ràdh gu bheil e na Thòraidh Libearalach: "Tòraidheach a thaobh ar bun-reachd mar bhunait ach Libearalach ann a bhith a' rèiteachadh nam mion phuingean".
B' e toradh an taghaidh airson Bailtean Inbhir Nis (a' gabhail a-steach Inbhir Nis, Inbhir Nàrann, Farrais is A' Chananaich):
Friseal Mac an Tòisich (Libearalach neo-eisimeileach) - 1,134
Mac an Tòisich an Ràthaig Mhòir (Libearalach) - 879
Mac an Tòisich an Tuilm (Tòraidh) - 16
Fhuair na Libearalaich aig Uilleam Gladstone a' mhòr-chuid de na bhòtaichean san taghadh, ach fhuair na Tòraidhean aig Benjamin Disraeli a' mhòr-chuid ann an Taigh nan Cumantan. 'S e pàirt mòr den adhbhar gun d' fhuair iad iomadh roinn-taghaidh gun fharpais


text:
Ballrachd AÀA
Bidh AÀA a’ faighinn taic-airgid bho Bhòrd na Gàidhlig airson cuibhreann mòr de na cosgaisean làitheil, agus ged nach eil seo a’ ciallachadh gu bheil seirbheisean AÀA an-asgaidh, tha e a’ leigeil leinn na seirbheisean againn a thabhann aig cosgais fada nas ìsle.
Tha ballrachd AÀA fosgailte do bhuidheann/phròiseact sam bith a tha airson na seirbheisean againn fhastadh. Bu chòir ath-sgrùdadh agus aonta a dhèanamh air ìre ballrachd mìos no dhà mus bi an t-àm ann a’ bhallrachd ùrachadh.
Tha buannachdan gach ìre ballrachd air am mìneachadh gu h-ìosal.
Ìre 1: Tom – £2,000 sa bhliadhna
Gheibh buill Tom a’ chiad 75 ainm-àite (9 a bharrachd air a’ phrìs mhalairtich) air an rannsachadh agus air an dearbhadh an-asgaidh. Builichear a’ phrìs mhalairteach às dèidh sin.
Ìre 2: Meall – £3,000 sa bhliadhna
Gheibh buill Meall a’ chiad 114 ainm-àite (14 a bharrachd air a’ phrìs mhalairtich) air an rannsachadh agus air an dearbhadh an-asgaidh. Builichear a’ phrìs mhalairteach às dèidh sin.
Ìre 3: Càrn – £4,000 sa bhliadhna
Gheibh buill Càrn a’ chiad 152 ainm-àite (19 a bharrachd air a’ phrìs mhalairtich) air an rannsachadh agus air an dearbhadh an-asgaidh. Builichear a’ phrìs mhalairteach às dèidh sin.
Ìre 4: Beinn – £5,000 sa bhliadhna
Gheibh buill Beinn a’ chiad 191 ainm-àite (24 a bharrachd air a’ phrìs mhalairtich) air an rannsachadh agus air an dearbhadh an-asgaidh. Builichear a’ phrìs mhalairteach às dèidh sin.
*Airson fios: Mura tèid ballrachd a thoirt a-mach, pàighear a’ phrìs mhalairteach choitcheann.
Prìs Mhalairteach
£30 gach ainm-àite a thathar a’ rannsachadh
Ainmean-àite nach do rannsaich sinn roimhe, no cruthan eadar-dhealaichte de dh’ainmean-àite a rannsaich sinn roimhe, leithid cruthan ginideach agus ainmean-àite am broinn teacsa eile.
£15 gach ainm-àite a thathar a’ dearbhadh
Ainmean-àite a rannsaich sinn roimhe – a’ sgrùdadh airson mhearachdan taidhpidh is eile.
Tha sinn a’ moladh, ge-tà, gum bu chòir beachdachadh air ballrachd ma tha 50 ainm no barrachd agaibh rin rannsachadh.
Cìsean Làitheil
Ma tha obair sgrìobhaidh a dhìth oirbh, ma tha sibh airson ’s gun dèan sinn tachartas trèanaidh, no gun toir sinn seachad òraid, is iad na cìsean làitheil againn:
Latha slàn = £250.00
Leth-latha no feasgar = £125.00
Bidh cìs deasachaidh an lùib òraidean sònraichte
Thèid cìs a chur air siubhal sam bith taobh a-muigh an sgìre againn fhèin (50m timcheall).


text:
Dàibhidh Torrance
- Tha an t-artaigil seo mun neach-poileataigs. Airson a ' cholbhaiche, faic David Torrance.
'S e neach-poileataigs à Alba a tha ann an Dàibhidh Torrance BPA (Beurla: David Torrance).
Rugadh e ann an 1961 agus thogadh e ann an Cair Chaladain. Dh'obair e mar einnseanair agus rannsaiche airson an eachdraiche Christopher Harvie mus do thaghadh e mar BhPA airson Cair Chaladain ann an 2011. Tha e na bhall Pàrtaidh Nàiseanta na h-Alba. Tha e na shuidhe air a' Chomataidh Cumhachdan air a Thiomnadh is Ath-leasachadh an Lagha.[1]
Ceanglaichean a-mach[deasaich | deasaich an tùs]
- “David Torrance MSP, Kirkcaldy”. They Work for You. Air a thogail 29mh dhen Mhàrt 2018.
Iomraidhean[deasaich | deasaich an tùs]
- ↑ “Personal Information”. Pàrlamaid na h-Alba. Air a thogail 29mh dhen Mhàrt 2018.


text:
- TIOTAL
- LMS 15013 agus an tùr uisge aig Stèisean Liaboist, An Cèitean 1928
- EXTERNAL ID
- PC_HRS_STATIONS_001_1060
- ÀITE
- Liabost
- SGÌRE
- Gallaibh a Deas
- SIORRACHD/PARRAIST
- GALLAIBH: Latharan
- DEIT
- Cèitean 1928
- LINN
- 1920an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27745
- KEYWORDS
- stèiseanan rèile
locomotaibhean
Tha an dealbh camara seo a' sealltainn LMS 15013 agus an tùr uisge aig Stèisean Liaboist sa Chèitean 1928.
Ann an 1892 fhuair Rèile na Gàidhealtachd dà einnsean tanca 4-4-0 a chaidh a thogail dha Rèile Mòr an Ear Uruguaidh ach cha do ghabh iad iad. An dèidh ùine dearbhaidh cheannaich iad an dà locomotaibh agus dh'àireamhaich iad iad 101 &102. Chaidh LMS 15013 (HR 101 bho thùs) a thoirt a-mach à seirbheis mu dheireadh san Iuchar 1934.
Dh'fhosgail Stèisean Liaboist mar phàirt de Rèile Inbhir Ùige agus Liaboist air 1 An t-Iuchar 1903. Ruith na trèanaichean mu dheireadh sa Ghiblean 1944 mus deach an loidhne, agus a h-uile stèisean a bh' oirre, a dhùnadh gu h-oifigeil ann an 1951. Aig an àm a chaidh seo a sgrìobhadh (2011) tha togalach an stèisein air a chleachdadh mar taigh cluba dha Cluba Goilf Liaboist.


text:
- TIOTAL
- Dithis fhireannach a' dol a dh'iasgach
- EXTERNAL ID
- GB1796_1999_116_750
- ÀITE
- neo-aithnichte
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 11470
- KEYWORDS
- iasgach
beatha-làitheil
Tha iasgach airson na poite, seach airson malairt air a bhith na phàirt chudromach de bheatha anns a' Ghàidhealtachd agus anns na h-Eileanan bho chionn fhada, ged a tha seo air lughdachadh anns na deicheadan a chaidh seachad. Thathar a' coimhead ris mar chleachdadh sòisealta cho math ri dòigh air biadh fhaotainn.
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Sgrùdadh aig an Rest
Tha sgrùdadh mionaideach ga dhèanamh air dè dìreach cho soirbheachail 's a bha iomairt Diciadain gus creag a sgoltadh os cionn an A83.
Bha dragh ann gun tigeadh a' chreag a-nuas air an rathad.
Chaidh a spreadhadh feasgar Diciadain ach leis cho dorcha 's a bha i air fàs, chan eil eòlaichean cinnteach fhathast an do shoirbhich an spreadhadh gu tur.
Thuirt a' chompanaidh a tha an urra ris an rathad, Bear Scotland, gum feum iad sùil a thoirt air aon phìos mhòr de na th' air fhàgail den chreig.
Nì iad co-dhùnadh an uairsin a thaobh fosgladh an rathaid mhòir.
Bidh siostam conbhoidh a-rithist air seann rathad an airm aig an Rest and Be Thankful nuair a thèid fhosgladh a-rithist aig 09:00m Diardaoin.


text:
Tha Sgeama Comas Rothair, no Bikeability, ag amas air sgilean agus misneachd a thoirt do chloinn airson an rothair a chleachdadh air na rathaidean. Tha e cuideachd airson cloinn a bhrosnachadh gus an rothair aca a chleachdadh nuair a tha iad nas sinne.
Tha Spòrs Gàidhlig comasach air Comas Rothair a thabhann dhan treas ìre. Tha seo freagarrach do chloinn bhun-sgoile agus tro mheadhan na Gàidhlig. Faodaidh sinn an seirbheis a thabhann airson luchd-ionnsachaidh ann an dòigh a tha freagarrach a-rèir an comas Ghàidhlig.


text:
- TIOTAL
- Biodag agus Piostal Eich
- EXTERNAL ID
- QZP40_1020_P035
- LINN
- 1710an
- CRUTHADAIR
- John E. Shearer
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31400
- KEYWORDS
- gunnaichean
claidheamhan
duidheagan
biodagan
piostalan
buill-airm
batailean
saighdearan
Seumasaich
Lorgadh an biodag agus piostal eich air blàr Shlaibh an t-Siorraim às dèidh a' bhatail an 1715.
Tha làmh cnàmha no ìbhri air a' bhiodaig agus faobhar claiseach. Bha 20 òirleach de dh'fhaide innte. Chaidh am piostal eich a dhèanamh an dòigh a dheigheadh an cumail an olastair an dà thaobh den dhiollaid. Bha an gunna seo na ghunna mòr ach bha mòran dheth air a dhol a dhìth mas deacha lorg air a' bhlàr.
Tha an dealbh seo a' nochdadh sa leabhar 'The Battle of Sheriffmuir' le 'an FSA Scot' (i.e. Iain E. Shearer)


text:
Dàil air aiseag Mhuile
Bha suas ri 100 luchd-siubhail air fhàgail air bòrd a' bhàt-aiseig an Isle of Mull Dimàirt ri linn na droch aimsire.
Cha robh e comasach faighinn a-steach dhan Òban air sgath na gaoithe làidire.
Sia UaireandeThìde
Air là ciùin tha an t-seirbheis eadar Creag an Iubhair agus an t-Òban a' toirt 45 mionaidean, ach Dimàirt bha luchd-siubhail air a' bhàta airson sia uairean de thìde.
Ràinig an seòladh 10.55m a cheann-ùidhe air an oidhche.
Thuirt Caledonian Mac a' Bhriuthainn gur i gaoth a bha a' ruighinn 70 mìle san uair a dh'adhbharaich an dàil.
Bha an aiseag fadalach a' tilleadh gu Muile cuideachd air a sgàth.


text:
Naidheachdan 1100
20 An Dàmhair 2015 Ùraichte aig Ùraichte aig
Tata Steel
Thàinig dearbhadh, mar a bha dùil, bho Tata Steel gu bheil iad a' gearradh 1200 cosnadh. Bidh 270 dhiubh sin ann Alba, eadar 225 cosnadh ann an Tobar na Màthar agus 45 aig Camas Lang. 'S e an t-ionad ann an Scunthorpe ann an Lincolnshire as motha a dh'fhulaingeas le call 900 cosnadh. Tha an gnìomhachas ag ràdh gur e farpais bho stàilinn shaor à Sìona as motha a tha a' toirt buaidh orra. Thuirt Dàibhidh Camshron gun tog e a' chùis sin le Ceann-suidhe Shìona air a thuras stàite a Bhreatainn.
Turas-stàite
Tha turas a' Chinn-suidhe, Xi Jinping, a' tòiseachadh gu h-oifigeal an-diugh agus e a' coinneachadh ris a' Phrìomhaire agus ri ceannard nan Làbarach, Jeremy Corbyn. Chaidh Rùnaire nan Dùtchannan Cèin, Philip Hammond, às àicheadh gu bheil Breatainn a' cur malairt ri Sìona air thoiseach air ceistean mu chòirichean daonna ann an Sìona.
Am Morair Warner
Leig seann mhinistear slàinte nan Làbarach, am Morair Warner, dheth cuip a' phàrtaidh agus e a' gearain air gluasad dhan làimh chlì fo stiùir Jeremy Corbyn. Dh'innis am Morair Warner dhan BhBC nach do rinn am pàrtaidh sgrùdadh sam bith air carson a rinn iad cho dona san taghadh choitcheann sa Chèitean.
Bile nan Eilean
Tha comhairliche Gàidhealach eile ag iarraidh àite do sgìrean iomallach air Tìr-Mòr ann am Bile nan Eilean. Thuirt an Comhairliche Audrey Nic na Ceàrdaich, a tha a' riochdachadh pàirt de Thaobh Siar Rois, gu bheil sgìrean dùthchail air Tìr-Mòr a cheart cho feumach air cuideachadh 's tha na h-Eileanan. Thàinig beachd den aon t-sheòrsa bho chion ghoirid bhon chomhairliche Sgitheanach, Hamish Friseal.
Bun-sgoil Inbhir Àsdail
Tha Comhairle na Gàidhealtachd an-diugh a' foillseachadh na h-aithisg conaltraidh mu dheireadh aca air dùnadh maireannach Bun-sgoil Inbhir Àsdail air Taobh Siar Rois. Dhuin a' Chomhairle an sgoil rè-ùine nuair nach robh ach dithis chloinne air fhàgail innte. Tha pàrantan a' cur an aghaidh dùnadh na sgoile le dùil ri co-dhùnadh na Comhairle air an ath-mhìos.


text:
Gearanan mu dhùnadh na drochaid
Nochd gearainean a thaobh mar a chaidh Drochaid an Eilein Sgitheanaich a dhùnadh fad grunn uairean de thìde madainn Diluain air sgàth droch shìde.
Chaidh an drochaid a dhùnadh aig 04:00m is a' ghaoth fìor làidir.
Cha do dh'fhosgail i a-rithist gu meadhan là.
B' e dìreach an treas uair a-riamh a chaidh an drochaid a dhùnadh do gach seòrsa carbad.
Feitheamh
Bha Ruairidh Moireach, a tha a' fuireach ann an Slèite, am measg na bha a' feitheamh 'son a dhol tarsainn air an drochaid.
"Cha robh fiosrachadh idir idir ann", thuirt e.
"Thàinig càr poilis aig 11.00m ag ràdh gun robh an drochaid dùinte air sgàth neart na gaoithe.
"'S mathaid gun robh a' ghaoth gu math làidir aig mullach na drochaid ach far an robh sinne, ann an Caol Àcainn, bha i na phlod-fèatha aig 11:00m agus tha e a' cur iongadh oirnn gun do dh'fhàg iad an drochaid dùinte cho fada".
A rèir Mhgr Mhoirich, bu chòir coimhead air mar a chaidh an gnothach a làimhseachadh.
Dearbhadh
"Tha mi a' smaoineachadh, ma bhios seo a' tachairt tric, gum feum sinn dearbhadh math a bhith againn air dè na h-adhbharan a th' ann airson a bhith a' dùnadh agus cuideachd dè na slatan-tomhais a tha iad a' cleachdadh mus tèid a dùnadh.
"Feumaidh am fiosrachadh sin tighinn a-mach gu daoine gus am bi fios aca dè tha a' dol a thachairt agus ma bhios seòrsa de shìde shònraichte ann, gun adhbhraich sin an drochaid a bhith dùinte
"Feumaidh am fiosrachadh sin a bhith againn bhon ma tha seo a' dol gu bhith na chleachdadh, tha sinn air ais dìreach chun nan làthaichean an uair a bha sinn an urra ri na h-aiseagan an uair a bhiodh iad dheth an uair a bhiodh droch shìde ann", thuirt e.
Tha sinn a' feitheamh freagairt bho Phoilis na h-Alba air na puingean a thog Mgr Moireach.


text:
Planaichean Bhrearghadail gan taisbeanadh
Cuiridh Còmhdhail Alba dreach-phlana airson pìos den A9 ann an Gallaibh a leasachadh, mu choinneimh an t-sluaigh san sgìre an ath-sheachdain.
Tha an A9 a' tuiteam bho 490tr (150m) gu 65tr (20m) de dh'àirde mar a theàrnas e le gleann air Bràigh Bhreaghadail.
Thèid an dreach-phlana a thaisbeanadh aig Eaglais Bhearghadail air an 26mh den t-Samhain.
Gheibhear cothrom air na planaichean cuideachd air làrach-lìn na buidhne.
Foillsichear dreach-òrdughan rathaid airson na h-obrach Dihaoine.
Thuirt Ministear na Còmhdhail, Keith Brown: "Tha an lùb agus an dìreadh cas aig Bràighean Bhearghadail air dùbhlan a thoirt do dhràibhearan, agus 's e sin as coireach gu bheil sinn air a bhith ag obair gu cruaidh gus leasachaidhean a thoirt air an A9 air fad, na Bràighean san àireamh.
San Lùnastal, dh'iarr Seòmraichean malairt na h-Alba gun deadh cabhag a chur air an obair.
Chuir làraidh a chaidh na theine air na bràighean bacadh air an rathad fad còig uairean de thìde air a' 5mh là den Lùnastal. Thàinig air daoine seach-shlighe 77 mìle a chleachdadh, ach cha robh e freagarach do làraidhean troma.
Thuirt Seòmraichean Malairt na h-Alba gum biodh tubaistean air na Bràighean gu tric, agus gun robh sin a' toirt droch bhuaidh air gnothachas ann an ceann a tuath na Gàidhealtachd agus ann an Arcaibh.
Thuirt Còmhdail Alba gun robh freragairt don trioblaid air fàire.


text:
Làmh
'S e roinn na bodhaig aig ceann shìos a’ ghàirdein a tha an làmh neo cròg. Tha dithis aig gach duine àbhaisteach, agus tha ceithir meuran is òrdag air gach fear.
Cultar is eachdraidh[deasaich | deasaich an tùs]
- Làmh Dhè – Sin tadhal ball-coise mì-laghail ainmeil a rinn Diego Maradona an Argentianach an aghaidh Sgioba Shasainn. Thubhairt Maradona nach e làmh aige, ach “làmh Dhè”.
- Crìth-làimh – Sin mar a tha daoine san t-saoghal an iar. Tha teòiridh ann gun do thòisich na Mithraich an traidisean.
- Deàrnadaireachd


text:
- TIOTAL
- Cluba Criogaid, 1870
- EXTERNAL ID
- GB1796_1999_116_440
- ÀITE
- neo-aithnichte
- LINN
- 1870an
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 11398
- KEYWORDS
- criogaid
B'e saighdearan à Sasainn a thug Criogaid a dh' Alba agus iad anns na gearastain an seo anns na bliadhnaichean an dèidh Aramach nan Seumasach ann an 1745. Chan e iongnadh sam bith a tha ann gur e Cealsach an cluba as sine ( tha na clàir aca a' dol air ais gu 1820) . Tha Cealsach air na Crìochan agus 's e gearastan a bha ann aig an àm
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
- TIOTAL
- Loch Seile o Thòrr a' Choit a' coimhead dhan iardheas
- EXTERNAL ID
- QZP40_1103_P006
- ÀITE
- Loch Seile
- SGÌRE
- Loch Abar
- SIORRACHD/PARRAIST
- INBHIR NIS: Àrasaig 's Mùideart
- LINN
- 1830an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31423
- KEYWORDS
- lochan
beanntan
cnuic
Seumasaich
am Prionnsa Teàrlach Eideard Stiùbhart
ar-a-mach nan Seumasach
ar-a-mach
carraighean-cuimhne
'S e loch fada, caol, fìor-uisge a th' ann an Loch Seile agus tha e mu 17½ mìle dhan iar-dheas o Ghleann Fhionghain gu Ath Tharracaill. Tha an loch na chrìoch eadar sgìre Mhùideirt is sgìre Àird Ghobhair agus 's e an ceathramh loch as fhaide an Alba às dèidh Loch Nis, Loch Laomainn agus Loch Obha. Tha beanntan creagach air gach taobh dheth.
San dealbh seo tha sealladh ann o Thòrr a' Choit (coit - 's e sin croit bheag), cnoc beag aig ceann an loch, dìreach air cùl Ionad Fiosrachaidh Ghleann Fhionghain a tha le Urras Nàiseanta na h-Alba. 'S ann ann an Gleann Fhionghain a thàinig am Prionnsa Teàrlach air tìr air an 19mh Lùnastal 1745 agus tha mòran dhaoine den bheachd gun do thog e a bhratach aig Tòrr a' Choit, a' comharrachadh toiseach ar-a-mach 1745 nan Seumasach.
Ri aghaidh na deilbh, chithear Carragh-cuimhne Ghleann Fhionghain - tùr caol le togalach beag na chois. Chaidh a thogail le Alasdair MacDhòmhnaill Ghlinn Aladail ann an 1815 mar chuimhneachan air na daoine a chuir cath agus a bhàsaich ann an adhbhar nan Seumasach. Chan eil an togalach beag ann tuilleadh agus tha a' charragh-cuimhne a-nis fo Urras Nàiseanta na h-Alba.
'S ann bho 'The Lakes of Scotland' le Iain Fleming a thàinig an dealbh seo


text:
Nuair a tha thu a 'smaoineachadh air làthaireachd air-loidhne a stèidheachadh, a' chiad rud a bu chòir dhutdèan e do dh 'àrainn a chlàradh. Tha taghadh ainm àrainn cudromach oir bidh ean dàrna cuid a 'dèanamh soirbheachadh no a' fàilligeadh san iomairt agad. Tha an t-ainm àrainn a 'dèanamh cinnteach gu bheil thu air-loidhnelàthaireachd, a 'sealltainn do làrach-lìn. A 'coimhead airson ainm na làraich ceart,Dèan sgrùdadh air cuid de na factaran, gu bheil Semalt eòlaiche air thoiseach aig Seirbheisean Didseatach, Julia Vashneva, a 'moladh dhut beachdachadh.
Cliù Companaidh
Tha a bhith a 'lorg companaidh earbsach cudromach - stoffe kaufen. Glè thric bidh cuid de na companaidhean sin a 'tòiseachadh air sanasachdseirbheisean ro mhòr, agus nas fhaide air adhart, bidh co-obrachadh leotha a 'fàs na nàire. Air an làimh eile,bidh companaidhean eile a 'cosg prìsean àrd ach chan eil iad a' toirt seachad seirbheisean càileachdail. Dèan sgrùdadh cùl-fhiosrachaidhair a 'chompanaidh a bu mhath leibh a bhith ag obair còmhla gus am bi fios agad air an fhìrinn mu dheidhinn.
Ainm na Tìre
Nuair a tha thu a 'clàradh an ainm fearainn agad, a' taghadh an ainma bhith na dhùbhlan uaireannan. Is e na dh'fheumas tu beachdachadh air an t-ainm a bu chòira bhith furasta a chuimhneachadh agus ceangal dlùth a bhith agad ris an obair a tha an làrach-lìn agadfeumaidh iad a bhith a 'cluich. A thuilleadh air an sin, bu chòir dha cuideachd a bhith na ainm le teirm a tha furasta a lorg.
Dlighe-sgrìobhaidh Ainm na Tìre
Dèan cinnteach nach eil an t-ainm fearainn a thaghas tu air a dhlighe-sgrìobhaidh le cuideigin eile mar seodh'fhaodadh e duilgheadas laghail a thoirt dhut. Bidh e math a bhith cinnteach gum bi a 'chompanaidh, a tha thutagh airson clàradh an àrainn agad, air poileasaidh luchd-cleachdaidh a mhìneachadh gu soilleir air na h-ainmean àrainntha iad a 'tabhann. Dèan an roghainn cheart de leudachadh gus a chleachdadh anns an ainm agad, mar eisimpleir,faodaidh e .com .net .org agus tòrr a bharrachd, bidh e an urra ri adhbharan na làraich-lìn agad.
A 'taghadh faclan-luirg
Tha taghadh de fhaclan-luirg buntainneach na phàirt chudromach a thèid a mheas nuair a tha thu a 'taghadhainm an àrainn. Tha e coltach gu bheil einnseanan rannsachaidh a 'cur fàilte air ainm àrainn làn-fhacal. Anns a 'chùis seo, thu fhèinbu chòir dhut feuchainn ris a 'phrìomh fhacal-fhacal no abairt a tha thu airson an làrach-lìn as fheàrr a thoirt dhut a chleachdadhagus feuch ris a ghiùlain timcheall an t-ainm àrainn.
Clàradh Eadar-lìn lìn
Bu chòir dhut feuchainn cuideachd gun clàradh ainm an àrainn agad leis an aoigheachd lìn agad. Air sgàth sinAon uair 's gu bheil thu a' co-dhùnadh slighean a dhèanamh eadar an òstair agad (a tha cumanta), bidh e na cheann-cinn gus gluasadan àrainn agad cuideachd, anns a 'chùis sin, bidh e math ma sgaoileas tu iad.


text:
- TIOTAL
- Soithichean bho Linn an Umha
- EXTERNAL ID
- GB1796_859_20_0528
- ÀITE
- Neo-iomchaidh
- LINN
- 20l
- CRUTHADAIR
- M E M Donaldson
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 10449
- KEYWORDS
-
Nuadh-chreagach
Linn an Umha
bìocairean
soithichean
losgadh
Muinntir nam Bìocair
bìocair
soitheach
Chaidh an dealbh seo de shoithichean o Linn an Umha a thogail le M.E.M. Donaldson sa chiad leth dhen 20mh linn. Air an làimh chlì, tha eisimpleir de phoit le bonn còmhnard , no bìocair, a bha cumanta san Roinn Eòrpa eadar 3000 is 1700RC, bho dheireadh an Linn Nuadh-chreagaich gu Linn an Umha. Air an làimh dheis tha cilleorn le muinge, cuideachd bho thràth ann an Linn an Umha. Dh'fhaodaist an dà shoitheach a chleachdadh ann a bhith a' tìodhlacadh dhaoine a bha air an losgadh an toiseach.
Rugadh M.E.M. Donaldson ann an 1876 agus thàinig i dhan Ghàidhealtachd mu 1908. Rinn i tòrr siubhail ann an ceann a tuath agus air taobh siar na Gàidhealtachd a' sgrìobhadh agus a' togail dhealbhan. B' e Rubha Àird nam Murchan fear dhe na h-àitean a b' fheàrr leatha agus b' ann an sin a rinn i a dachaigh ann an Sanna ann an 1927.
Eadar 1912 agus 1949, sgrìobh Miss Donaldson iomadh leabhar mu eachdraidh shòisealta agus mu chleachdaidhean na Gàidhealtachd. 'S e 'Wanderings in the Western Highlands and Islands' agus 'Further Wanderings - Mainly in Argyll' as ainmeile agus tha dealbhan annta a rinn i fhèin. Chaochail i ann an taigh-eiridinn ann an Dùn Èideann ann an 1958 agus chaidh a tìodhlacadh anns an Òban
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Luimneach
'S e baile ann an Contae Luimneach air oir siar na h-Èireann a tha ann an Luimneach.[1] Tha e suidhichte ri taobh Loch Luimnigh, aig inbhir Abhainn na Sionainne, an tè as fhaide na dùthcha,[2] 86km air falbh bho Chorcaigh, 277km bho Bheul Feirste agus 175km bho Bhaile Átha Cliath, prìomh-bhaile na tìre.[3]
Eachdraidh[deasaich | deasaich an tùs]
Chaidh am baile a stèidheachadh leis na Lochlannaich ann an 812. B' e prìomh-bhaile na Rìoghachd Tuadhmhumhain a bh' ann fad na meadhan aoisean, agus bha dlùth daimh aig a’ bhaile ris an Rìgh Brian Bóroimhe cuideachd. Chuairtich Oliver Cromwell am baile ann an 1651, is rinn luchd-leantainn Uilleam III an uiread dà thuras eile san 17mh Linn.
Bailtean co-cheangailte[deasaich | deasaich an tùs]
- Birmingham (Sasainn)[4]
- Hohenlohe (A' Ghearmailt)[4]
- Kemper (A' Bhreatainn Bheag)[4]
- New Brunswick (Jersey Nuadh)[4]
- Santa Clara (California)[4]
- Spokane (Washington)[4]
Iomraidhean[deasaich | deasaich an tùs]
- ↑ “Luimneach”. logainm.ie. Air a thogail 25mh dhen Dàmhair 2017.
- ↑ The Shannon Guide
- ↑ Weather Forecast
- ↑ 4.0 4.1 4.2 4.3 4.4 4.5 “Sister Cities and Twinnings Management”. Comhairle Cathrach agus Contae Luimnigh. Air a thogail 25mh dhen Dàmhair 2017.


text:
- TIOTAL
- Geamannan Inbhir Nàrainn, 1906
- EXTERNAL ID
- GB1796_1999_116_186
- ÀITE
- Inbhir Narann
- SIORRACHD/PARRAIST
- SIORRACHD NARANN: Inbhir Narann
- DEIT
- 1906
- LINN
- 1900an
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 11256
- KEYWORDS
- geamannan
rathad iarainn
Inbhir Narainn
a' Bhànrigh Victoria
cruinneachadh Bhràigh Mhàr
turasachd
Thòisich Geamannan Inbhir Nàrainn ann an 1867.
Tha geamannan air a bhith ann an coimhearsnachdan nan Ceilteach / nan Gàidheal bho chionn 2,000 bliadhna co-dhiù. An toiseach bhathas a' tàghadh nam fear a bh' fheàrr air sabaid aig na geamannan. A rèir a' chiad iomraidh ann an eachdraidh, 's ann anns an 11mh linn ann am Bràigh Mhàr a thòisich iad. Bha co-fharpaisich a' feuchainn an neart, an amas agus dè cho luath 's a ruitheadh iad.
Tha na co-fharpaisean lùth-chleasachd fhathast mar phàirt gle mhòr dhe na Geamannan, a tha air leudachadh gu co-fharpaisean ciùil is dannsa agus reic biadh dualchasach.
Thug an rathad iarainn cothrom suibhail do mhuinntir sgìre Inbhir Nis. Bha iad dèigheil air cuairtean samhraidh agus turasan latha agus bha cothrom aig sluagh mòr a bhith a' suibhal gu na geamannan a dh' fhàs fasanta an dèidh 1850. Bha seo ri linn 's gun robh a' Bhànrigh Bhioctoria a' toirt taic do Bhuidheann Gàidhealach Bhràigh Mhàr
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
02/03/2007
Droch Iseanan Ceòl Ur na Gàidhlig
Teachdaireachd bho Dhroch Iseanan Ceòl Ur na Gàidhlig mar a fhuaireadh e...
Ròc na Gàidhlig - Rac na Gaeilge 2007
Crathadh Tìr nan Gaidheal
Tha ceòl nuadh na Gàidhlig beò agus breabadh agus deiseil gus crathadh a thoirt do Thìr nan Gaidheil bho cheann gu ceann. Aig deireadh a’ Mhàirt, gabhaidh trì còmhlanan-ciùil nuadh turas eachdraidheil tro Alba agus Èirinn, a’ chiad turas a-riamh de cheòl roc agus teacno uile gu lèir ann an Gàidhlig.
“Tha mi a’ dèanamh fiughair mhòr ris an turas seo,” thuirt Raonaid Alcorn, drumair ann an Là Luain, fear dhe na còmhlan roc air an turas, “ach tha beagan eagal orm, ag innse na fìrinne. Tha e a’ dol a bhith craicte!” Tha Raonaid à Èirinn o thùs, ach dh’ionnsaich i Gàidhlig ann an Alba agus tha i a’ fuireach anns an Eilean Sgitheanach a-nis far a bheil Là Luain stèidhichte.
Tha na ceanglaichean eadar Alba agus Èirinn pailt air an turas seo. Tha an dithis ann an Grá Gránna, an còmhlan teacno air an turas, roinnte eadar Baile Àtha Cliath agus Dùn Èideann agus ’s ann ann an Gàidhlig na h-Èireann a bhios iad a’ dèanamh an cuid ciùil.
Agus gus beagan cuideim a thoirt dhan bhileig, tha ròcairean cliùiteach, Oi Polloi, air an turas cuideachd. Chuir Oi Polloi clàr làn Ghàidhlig air bhog an-uiridh a choisinn tòrr luchd-èisteachd ùra dhan chòmhlan. Bha iad air an rathad tron Roinn Eòrpa, cha mhòr gun sguir fad bliadhna a-nis, ach b’ e seo a’ chiad turas ceart aca tro Èirinn agus Alba ann an ùine fhada.
Tha an turas a’ gabhail a-steach 13 bailtean uile gu lèir bho Luimneach gu Steòrnabhagh. Tha na còmhlanan gu sònraichte toilichte a bhith a’ cluich anns na h-Eileanan Siar. “Mar a tha fios againn uile, tha na bàtaichean-aiseig daor,” thuirt Ruairidh, an seinneadair ann an Oi Polloi, “agus tha e gu sònraichte doirbh do chòmhlanan fon-talamh mar sinne siubhail gu Steòrnabhagh, ach tha sinn toilichte an cothrom fhaighinn.” Tha an turas air a mhaoineachadh le taic bho Iomairt Colmcille.
18 Màrt 20:00 Dùn Èideann* Henry's Cellar Bar
20 Màrt 20:00 Glaschu* 13th Note
21 Màrt 20:00 Doire Masons Bar
22 Màrt 20:00 Sligeach Coolera House
23 Màrt 20:00 Gaillimh Sally Longs - an asgaidh
24 Màrt 16:00 Corcaigh An Cruiscan Lan - uile-aoiseach
25 Màrt 20:00 Luimneach Undergound, Bakers Place, Tait Square
26 Màrt 20:00 Ros Mhic Thriúin CDP Community Centre - an asgaidh
27 Màrt 20:00 Baile Átha Cliath* The Lower Deck, Bothar Portobello
28 Màrt 20:00 Béal Feirste* Laverys Bunker Bar
29 Màrt 20:00 Obar Dheathain East Neuk Bar
30 Màrt 20:00 Steòrnabhagh Pointers Youth Cafe
31 Màrt 20:00 Port Rìgh TBC
* Cha bhi Grá Gránna aig na cuirmean seo, gu brònach. Ní bheidh Grá Gánna ag na ceolcoirmacha seo, go brónach. Grá Gránna will not be at these gigs, unfortunately.
No comments:
Subscribe to: Post Comments (Atom)


text:
-
- Follow Trèanaichean, tramaichean is tràilidhean on WordPress.com
Dealbhan Flickr
Tag Archives: Alston Branch
Bho Alston gu Alston – turas gu Rathad-iarainn Tynedale a Deas #gàidhlig #gaelic
Dh’èirich mi tràth madainn Disathairne gus an trèana a ghlacadh gu Carlisle. Bha mi a’ dèanamh air Alston, baile beag ann an Cumbria. Gu h-annasach, thòisich an turas agam le Alston eile! Mhothaich mi air an t-slighe a-steach gu Stèisean … Cum ort a leughadh
Air a phostadh ann an England, rathaidean-iarainn, rathaidean-iarainn dùinte, Rathaidean-iarainn glèidhte, Uncategorized Air a thagadh Alston, Alston Branch, Featherstone Park, Haltwhistle, Narrow Gauge, Slaggyford, South Tynedale Railway, STRS Sgrìobh beachd
South Tynedale Railway (2) – turas gu “meadhan Bhreatainn” #gàidhlig @strps_rail
‘S e rathad-iarann beag sònraichte a th’ ann an Rathad-iarann Tynedale a Deas. Tha e suidhichte ann am baile beag Alston ann an taobh an ear Cumbria faisg air a’ chrìoch le Northumbria. A rèir Wikipidia, tha Alston ainmeil air … Cum ort a leughadh
Air a phostadh ann an caol-ghèidse, rathaidean-iarainn dùinte, Rathaidean-iarainn glèidhte Air a thagadh Alston Branch, cumberland, cumbria, England, Haltwhistle, northumberland, Northumbria, railways, rathaidean-iarainn, Sasainn, Slaggyford, south tyne trail, South Tynedale Railway Sgrìobh beachd


text:
Còrr is millean Albannach a' pàigheadh cus
Tha barrachd air millean Albannach a' pàigheadh tuilleadh 's a chòrr airson stuth fhaighinn tron phost, a rèir Biùro Comhairleachaidh a' Phobaill.
Tha aithisg ùr a' dèanamh dheth gur iad eileanaich as motha a tha a' fulang, le suas ri 500% ga chur ris na tha iad a pàigheadh ann an cosgaisean lìbhrigidh airson stuth a cheannaich iad air-loidhne.
Ach tha am Biùro cuideachd ag ràdh gu bheil brath ga ghabhail air daoine a tha a' fuireach air Tìr Mòr na h-Alba.
Rinn am Biùro sgrùdadh air 500 companaidh a tha a' reic stuth air-loidhne, agus rannsaich iad barrachd air 3,000 gearain bho luchd-ceannaich.
Còd-puist
Thuirt iad gu bheil Albanaich air am peanasachadh air sgàth an t-seòlaidh aca nuair a cheanaicheas iad stuth bho lethid Argos, Tesco, Amazon agus Ebay.
Chaidh a dhearbhadh gu bheil daoine anns na h-eileannan a' pàigheadh £18.60 a bharrachd, agus air a' Ghàidhealtachd tha daoine a' pàigheadh suas ri £15 a bharrachd.
'S e aineolas a tha ag adhbharachadh cuid den trioblaid seo a rèir a' Bhiùro, agus cuid de chompanaidhean a' smaoineachadh gur e eilean a th' ann an Inbhir Nis, agus gur ann air Ghàidhealtachd a tha Obar Dheathain.
Tha cuid de chompanaidhean a' cur barrachd ris na phàigheas daoine ann an Siorrachd Obar Dheathain ri linn sin, agus cuid a' diùltadh stuth idir a chur gu seòlaidhean le còd-puist leithid KW, anns a' cheann a tuath.
Tha am Biùro ag ràdh gu bheil e gu tur mì-chothromach, agus tha iad a' cur ìmpidh air luchd-ceannaich gearainnean a thogail agus a bhith a' strì airson phrìsean nas cothromaiche.


text:
- TIOTAL
- Peile mònadh
- EXTERNAL ID
- AB_HFM_SCHOOL_041
- ÀITE
- Baile Ùr an t-Slèibh
- SGÌRE
- Bàideanach
- SIORRACHD/PARRAIST
- INBHIR NIS: Ceann a' Ghiùthasaich 's Innis
- CRUTHADAIR
- Clare Maclean
- NEACH-FIOSRACHAIDH
- Am Baile
- AITHNEACHADH MAOINE
- 355
- KEYWORDS
- mòine
connadh
sgoiltean
bucaidean
teinntean
Tha puill mhònadh air an cruthachadh le stuth a tha air a bhith a' fàs agus a tha an uair sin a' seargadh gu ìre. Tha fàdan mònadh air an gearradh às an talamh agus air an tiormachadh. 'S e aon dhe na buannachdan mu bhith a' losgadh mòine airson connadh gu bheil i glè dhoirbh a smàladh an dèigh a bhith na teine. Chan e sealladh neo-chumanta a th' ann a bhith a' faicinn cruachan mònadh an siud 's an seo anns na h-Eilean anSiar ann an Alba. Gu toiseach nan 1900an bhiodh bucaid mhònadh coltach ris an tè seo aig mòran sgoiltean. Ann am mòran sgìrean bhiodh clann sgoile a' toirt leotha fàd mònadh an duine gus an clasrum a theasachadh anns a' gheamhradh.
B' e sgoil air a dèanamh le fiodh agus iarann liorcach a chaidh a thogail an toiseach ann am paraiste Cnoc Mhoire faisg air Inbhir Nis a bh' ann an Sgoil a' Chnuic Bhàin. Bha clasrum, seòmar-chleòcan, stòr tidseir agus taigh-beag ann an sgoiltean dhen t-seòrsa seo. Chaidh Sgoil a' Chnuic Bhàin ath-thogail aig Taigh-tasgaidh na Gaidhealtachd ann an Bail' Ùr an t-Slèibh ann an 1999 agus tha i air a bhith air a sgeadachadh gus a bhith coltach ri sgoil ann an 1937


text:
Càineadh air stiùirichean NHS na Gàidhealtachd
Chaidh fàgail air Àrd-oifigear agus stiùiriche ionmhais NHS na Gàidhealtachd gun do mhì-làimhsich iad staing ionmhais aig an urras slàinte.
Thàinig e am barr nach do dh'innis iad, gu h-oifigeil, dha buill a' bhuird mus d'fhuair iad iasad de £2m bho Riaghaltas na h-Alba.
Bha an t-iasad sin a dhìth airson leabhraichean a' Bhuird Shlàinte a chothromachadh an uiridh.
Bha a' chùis ga deasbad le Comataidh an Sgrùdaidh Phoblaich ann am Pàrlamaid na h-Alba Diciadain.
"Laigsean"
An t-seachdain seo chaidh, fhuair Buidhean Sgrùdaidh na h-Alba laigsean mòr ann an gnothaichean ionmhais na buidhne.
Thog iad gu sònraichte air na tha am Bòrd a' cosg air seirbheisean prìobhaideach.
Dh'fhaodadh gum bi toll mòr ann am buidseat NHS na Gàidhealtachd a-rithist am-bliadhna.
'S e Ospadal an Ràthaig Mhòir ann an Inbhir Nis as motha a tha a' cur uallaich air buidseat an ùghdarrais.
Ceumanan
Thuirt Cathraiche NHS na Gàidhealtachd, Gary Coutts, gu bheil iad air ceumanan a ghabhail gus dèiligeadh ris an easbhaidh ann am buidseat na bliadhna-sa, agus gu bheil e an dòchas gun tèid aca air na leabhraichean a chothromachadh.
Thuirt fear-gairm Chomataidh an Sgrùdaidh Phoblaich, Ùisdean Henry, nach robh ceannardan na seirbheis slàinte a' roinn fiosrachaidh mar bu chòir, agus gur e "cùis nàire" a bha sin.
Thathas a-nis ag iarraidh gun nochd Àrd-oifigear NHS na Gàidhealtachd, Elaine Mead, agus an Stiùiriche Ionmhais, Nick Kenton, air beulaibh bhuill na Pàrlamaid gus mìneachadh a thoirt dhaibh air trioblaidean ionmhais na buidhne.


text:
Tha buidheann Zanbond na chompanaidh saothrachaidh co-ionnan, a 'speisealachadh ann an leasachadh, dealbhadh, gnìomhachas gnìomhachas-planaidh plastaig agus aon de na prìomh lorgan riochdachaidh againn a th' ann am muilnean plastaig, leithid muilnean fiadhaich, innealan taighe, molltair preform botal peataichean, mèinnirean dèideagan agus pìob pvc agus mar sin air adhart. Tha an oifis againn ann an Ningbo. Zhejiang, roinn de Shìona a tha faisg air Shanghai & Hangzhou, tha e gu math freagarrach airson còmhdhail. Agus tha an fhactaraidh againn ann an Huangyan, a tha na bhaile-dèanaidh inneal agus muilnean.
Tha buidheann de dhealbhadair, innleadair agus teicneòlas eòlach aig Zanbond, mar bhall de Chomann Huangyan Mold, Zanbond. Is e inbhe àrd-inbheach, prìs farpaiseach, a thaobh lìbhrigeadh ùine, agus seirbheis an dèidh reic an urra ris a 'phrionnsabal a tha sinn a' leantainn gus an earbsa agus an misneachd a tha ri chèile a leasachadh leis na cleachdaichean dachaigheil agus eadar-nàiseanta againn.
A 'cumail ri feallsanachd gnìomhachas corporra "ùr-ghnàthachadh saidheansail agus teicneòlasach agus sàr-mhathas", agus daonnan airson ath-leasachadh teicnigeach agus ùr-ghnàthachadh; le "càileachd barantas, sàsachd luchd-cleachdaidh" mar an ideology stiùiridh, stèidhich e an siostam gealltanas càileachd èifeachdach agus tron dearbhadh. Ann an co-oidhirpean a h-uile neach-obrach, tha an ìre teicneòlais againn agus càileachd an t-seirbheis stèidhichte am measg an fheadhainn as fheàrr. Tro na h-oidhirpean leantainneach, tha Zanbond air a bhith air aithneachadh gu mòr le companaidhean ainmeil air feadh na dùthcha agus thall thairis agus a-nis tha sinn air a bhith na oifis ann am Bangladeis
Tha sinn a 'coimhead air adhart ri co-obrachadh math leat.


text:
Mar neach-reic Amazon, bu chòir dhut a bhith mothachail gu bheil a h-àireamh ID aig gach toradh air Amazon. Faodar aithnichearan bathair a chleachdadh gus duilleagan is liostaichean ùra a chruthachadh. Tha mòran UPCan sònraichte aig mòran de roinnean air Amazon. Is e an aon riochdaire dligheach de Amazon UPC a tha ann gu cruinneil GS1 (Global Standard 1). Tha a 'chompanaidh seo a' solarachadh ìrean cruinneil airson barcoding sèine solair. Bidh Global Standard 1 a 'toirt a h-uile nì air Amazon le Àireamh Àireamh Malairt Cruinneil - bar stool with steps.
Gus leantainn ri riatanasan GS1, feumaidh tu aire a thoirt don t-seòrsa de stuthan a tha thu ag iarraidh a reic, càileachd an dàta a th 'agad, agus na riatanasan sònraichte airson a bhith a' reic anns an roinn toraidh sin.
San artaigil seo, mìnichidh sinn àite GTINs agus UPCs airson adhartachadh do thoraidhean air àrd-ùrlar malairt cruinneil Amazon.
Ach, mus tòisich sinn air adhart, bu chòir dhomh a thoirt fa-near gu bheil Amazon a 'dol a thòiseachadh a' dol thairis air còdan UPC a chaidh a shònrachadh do bhuidhnean eadar-dhealaichte bho na h-iomairtean ASIN aca air an ionad margaidh aca an aghaidh stòr-dàta GS1. Faodaidh e ciallachadh gum faod neach-reic sam bith gun chòd UPC dearbhte a bhith air a thoirt às toraidhean rannsachaidh Amazon.
còraichean Amazon UPC: dè a th 'annta agus carson a tha feum orra?
Is e còd UPC samhla còd bar a tha air leth air leth airson gach nì malairt. Tha e air a chleachdadh gu farsaing anns na SA, san RA, Canada, Astràilia, Sealan Nuadh, agus dùthchannan eile le Beurla. Tha 12 digit àireamhach ann a tha a 'sealltainn ro-leasachan companaidh UPC, tagradh nì, agus didseatach. Is e na ciad àireamhan didseatach a chaidh an sònrachadh le GS1 ri sealbhadairean suaicheanta sònraichte a chomharraicheas iad stuthan le samhlan UPC.
Bidh na còig ceudan a leanas a 'frithealadh iomradh air artaigilean. Tha iad air an sònrachadh le sealbhadair a 'bhrand airson iomradh a thoirt air nì sònraichte.
Agus canar an digit digit mu dheireadh seic digit. Is e didseat àireamhaichte a tha stèidhichte air àireamhachadh àireamhachadh MOD bho na h-àireamhan roimhe. Faodaidh dà sheòrsa
UPC a bhith dà sheòrsa - UPC-A agus UPC-E. Is e an t-eadar-dhealachadh gu bheil còd UPC-E nas giorra agus gu bheil neoni air a chuingealachadh. Tha e a 'ciallachadh nach fhaic thu na 0an taobh a-staigh a' chòd bàr, a-mhàin taobh a-staigh an GTIN iomchaidh.
Dè a th 'ann an ASIN (Àireamh Aithneachaidh Coitcheann Amazon)?
Thathar a 'cleachdadh àireamhan comharrachaidh Amazon Amazon gus nithean a chomharrachadh air Amazon. Tha iad a 'gabhail a-steach na blocaichean àraid de 10 litrichean agus àireamhan. Còd ASIN airson an rud a dh 'fheumar a lorgas tu air duilleag fiosrachaidh toraidh Amazon. Bu chòir a thoirt fa-near, gu bheil leabhraichean Amazon a 'cleachdadh còd-barra ISBN. Tha an àireamh comharraidh coitcheann mar an ceudna airson leabhraichean mar an ISBN. Ach, airson gach nì eile, thèid an àireamh àbhaisteach ùr a chruthachadh nuair a thèid an nì àrdachadh gu catalog Amazon.
Thèid còd ASIN na h-artaigil a chur air duilleag mion-fhiosrachaidh a 'phrògraim am measg fiosrachadh eile mar toraidhean dath, meud, msaa. Faodar an còd seo a chleachdadh airson stuthan a lorg ann an catalog Amazon. Le bhith a 'clò-bhualadh ASIN no còd ISBN cinnteach gu bogsa rannsachadh Amazon, gheibh thu toraidhean rannsachaidh riatanach leis a' chòd seo (air chor 's gu bheil toradh air a liostadh sa chatalog).


text:
Urram dhan Chomunn
Chaidh meala naidheachd a chur air a' Chomunn Ghàidhealach ann am Pàrlamaid na h-Alba is a' bhuidheann 125 bliadhna de dh'aois am-bliadhna.
'B ann an 1891 a chaidh a' bhuidheann a stèidheachadh san Òban.
'S e an obair as motha a th' aca am Mòd Nàiseanta Rìoghail a chur air dòigh.
Tha obair mhòr a' dol aig a' bhuidhinn an-dràsta is Mòd nan Eilean Siar gu bhith ann air an ath-mhìos.
Aithne
Tha aithne a-nise aca aig Holyrood.
'S i am ball Gàidhealach, Ceit Fhoirbeis, a chuir an gluasad air adhart ann am Pàrlamaid na h-Alba.
Thuirt i gum bu chòir dhan Phàrlamaid aithneachadh obair mhòr a' Chomuinn a thaobh litreachas, eachdraidh, ceòl is ealain na Gàidhlig, agus na buannachdan eaconamach a tha a' tighinn an lùib a' Mhòid.
"Chòrd e rium, mar a chòrd e ri tòrr chloinne ann an Alba, a bhith a' farpais sa Mhòd ionadail, is an uairsin a bhith a' coimhead an tàlant aig a' Mhòd nàiseanta.
"Tha mi a' guidhe gach soirbheachas dhan Chomann Ghàidhealach san obair aca anns an ath-125 bliadhna", thuirt i.
Bidh Mòd Nàiseanta Rìoghail na bliadhna seo ann an Steòrnabhagh eadar an 14mh is an 22na den Damhair.
Comhairle
Thàinig comhairle bhon chomataidh ionadail an t-seachdain seo.
Thuirt iad gum bi aiseagan trang dha-rìribh.
Dh'iarr iad fhèin, CalMac, Poilis Alba is Ùghdarras Port Steòrnabhaigh air daoine tiocaidean a cheannach ro-làimh, agus a bhith an làthair aig na puirt tràth air an là siubhail.
Thuirt iad cuideachd gu bheil e riatanach dha daoine a tha an dùil siubhail air a' bhus eadar Inbhir Nis is Ulapul tiocaidean a cheannach ro-làimh.


text:
- TIOTAL
- Clas 158 aig a' phrìomh àrd-chabhsair ann an Eilginn
- EXTERNAL ID
- PC_HRS_STATIONS_001_488
- ÀITE
- Eilginn
- SIORRACHD/PARRAIST
- MOIREIBH
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27210
- KEYWORDS
- Rèile na Gàidhealtachd
HR
rathaidean-iarainn
HRS
Clas 158 aig a' phrìomh àrd-chabhsair ann an Eilginn.
Chaidh clas 158an a thoirt a-steach eadar 1989 agus 1992 mar aonadan dìosail luath 2-charbad, le dorsan slaighdidh, suidheachain plèana agus bùird.
Dh'fhosgail Stèisean Eilginn air 25 Am Màrt 1858 agus, an dèidh Inbhir Nis, b' e am baile bu mhotha air lìonra na Gàidhealtachd. Ràinig GNSR Eilginn sa Gearran 1862 agus ràinig an loidhne aca, Rèile Srath Spè, Prìomh Loidhne na Gàidhealtachd ann an Coit a' Ghartain an ceann ùine. Bha mòran connspaid agus sabaid laghail eadar HR agus GNSR anns an dàrna leth den 19mh linn


text:
Ciad cheap Sgoil Ghàidhlig Phort Rìgh
Thèid a' chiad cheap a ghearradh Diluain air làrach Bun-sgoil Ghàidhlig ùir ann am Port Rìgh san Eilean Sgitheanach.
Tha cosgais an togalaich air èirigh gu còrr 's £10.7m, - £1.5m a bharrachd air na bha dùil.
"'S e là gu math cudromach a tha seo. Là a tha sinn air a bhith a' coimhead air adhart air a shon o chionn iomadach bliadhna a-nise, agus tha sinn air ar dòigh ghlan gu bheil sin a' dol a thachairt an-diugh," thuirt an Comh. Hamish Friseil.
"Bidh an sgoil deiseil deireadh 2017, agus an ciad sgoilearan innte bhiodh sinn an dòchas toiseach 2018," thuirt e.
Sgoil an Ath Leathainn
Tha am pròiseact connspaideach agus fiù 's Comhairle Choimhearsnachd Phort Righ air a bhith a' ceasnachadh a bheil feum air sgoil ùr sa bhaile.
Tha cuid air a bhith a' ceasnachadh carson a thathas a' cosg airgid air a leithid nuair a tha feum air càradh air na sgoiltean a th' ann, leithid Sgoil an Ath Leathainn.
"Tha sin ceart gu leòr, agus tha daoine ceart a ràdh rudan mar sin," thuirt an Comh. Friseal.
"Tha Sgoil an Ath Leathainn ann an staid a tha dìreach deamhnaidh uile gu lèir.
"Tha i dìreach feumach air a leagail agus rud ùr a chur na h-àite.
"Tha sgoil an dèidh a bhith ann an sin o chionn iomadach bliadhna, agus feumaidh sinn sgoil ùr a thogail ann an sin.
"Tha sinn an dèidh a bhith ag obair air sgoil Ghàidhlig ann am Port Rìgh airson iomadach bliadhna a-nis, agus tha sinn a' faighinn sreath airgid à àiteachan eile, nach eil a' tighinn a-steach airson Beurla, airson a bhith a' dèanamh rudan mar sin.
"Tha e a cheart cho cudromach gu bheil Gàidhlig air a coimhead às a dèidh, ach tha sinn cuideachd a' coimhead gu math dlùth agus gu math dìcheallach air na sgoiltean a tha feumach air a bhith air an ùrachadh anns an Eilean Sgitheanach agus tron Ghàidhealtachd.
"Ach 's e là mòr a th' ann an-diugh airson foghlaim Ghàidhlig san Eilean Sgitheanach.
"Tha a' chlann òg a' dol a dh'fhaighinn ghoireasan math, sgoil ùr, agus cuiridh sin, tha mi a' deagh chreidsinn agus an dòchas, foghlam Gàidhlig ann an deagh staid agus deagh shuidheachadh airson iomadach bliadhna ri tighinn," thuirt e.


text:
Pròifilean nam Bàrd: Leum Marcas Mac an Tuairneir air bòrd long na Poblachd airson àireimh a sia, is tha e air bhith a’ dìon àite do bhàrdachd Ghàidhlig bho shin a-mach. Na bhàrd fhein, tha e air dà cho-chruinneachadh a chur an clò: ‘Deò’, (Grace Note, 2013) is ‘Lus na Tùise’ (Bradan Press, 2016). Cuideachd, sgrìobh e a’ phamflaid trì-chànanach ‘beul-fo-bhonn / heelster-gowdie’ (Tapsalteerie, 2017) còmhla ris a’ chompanach bàrdail aige, Stuart A. Paterson, a tha na dheagh charaid don iris, cuideachd. Bhuannaich e duais bàrdachd na Gàidhlig aig Fèis Leabhraichean Bhaile na h-Ùige ann an 2017, far an robh e air a’ gheàrr-lìosta ann an 2015 is 2016. Thàinig an dà là!
Poet Profiles: Marcas Mac an Tuairneir (Mark Spencer Turner) jumped aboard the good ship Republic in time for issue two and has been securing a place for Gaelic poetry therein, ever since. A bard in his own right, he has two full collections in print: ‘Deò’ (Grace Note, 2013) and ‘Lus na Tùise’ (‘Lavender’, Bradan Press, 2016) as well as having co-authored the trilingual pamphlet ‘heelster-gowdie / beul-fo-bhonn’ (Tapsalteerie, 2017) with his poetry bezzie, and friend to the magazine, Stuart A. Paterson. He won the Wigtown Book Festival’s Gaelic poetry prize in 2017, after being shortlisted in 2015 and 2016. About time, too!
Posted by Marcas Mac an Tuairneir on Saturday, 14 October 2017
Cò an t-amas aig Poblachd nam Bàrd a thug ort a dhol an sàs san sgioba-dheasachaidh?
What was it about the aims of The Poets’ Republic that made you join the editorial team?
Bha e air a bhith dùbhlanach mo chuid bàrdachd fhèin fhaicinn sa chlò, dìreach leis is nach gabhadh a’ mhòr-chuid dh’irisean Albannach ri obair ùr sa Ghàidhlig. Leugh mi a’ chiad àireamh is chòrd a’ bhàrdachd rium gu mòr, gu seachd àraid am blas a bh’ oirre. Nam bheachd, cha robh iris sam bith eile dàna gu leòr bàrdachd phoilitigeach den leithid fhoillseachadh san aon dòigh. Sgrìobh mi post-d trodail pongail gu Neil is Duncan a dh’innis dhaibh nach deimhinnicheadh iad farsaingeachd bàrdachd na h-Alba, uile gu lèir, às aonais dhuilleagan a chur fa leth do bhàrdachd sgrìobhte sa Ghàidhlig. Bha mi airson cothrom a chruthachadh. Ghabh iad ris an dùbhlan is tha mi air bhith nam phàirt den sgioba o shin a-mach.
It had been somewhat challenging seeing my own poetry in print, simply because of so few periodicals in Scotland accepting new Gaelic works. I read the first issue and enjoyed the poetry immensely. It just had ‘blas’. At the time, I didn’t feel any other publication was brave enough to take on political poetry and publish it, in the same way. I wrote a pretty direct, if not pugnacious, email to Neil and Duncan telling them they would fail to represent the Scottish poetry scene in its entirety unless they ring-fenced pagination especially for Gaelic poetry. What I wanted to do was create an opportunity. They picked up the gauntlet I’d thrown down and I’ve been on the team ever since.
Bha uair is gum b’ i bàrdachd guth an t-sluaigh. Ciamar as urrainn dhuinn tuigse is meas dhaoine air bàrdachd ath-bheòthachadh, mar mheadhan atharrachaidh shòisealta?
Poetry used to be the voice of the people. How can we regenerate people’s understanding of, and enthusiasm for, poetry as a vehicle for social change?
Bha bàrdachd riamh na phàirt mhòr de chultar nan Gàidheal is aig cridhe ar dùthchais, dualchais, is beul-aithris. O mheadhan an fhicheadamh linn, is mathaid, tha sinn air bhith faicinn sgaradh is sgapadh eadar bàird a sgrìobhas ann an stoidhle traidiseanta – bàrdachd baile, sgrìobhte le is airson choimhearsnachdan – is bàird eile a leanas traidisean ùr litreachail a’ chòigneir chliùitich (Somhairle MacGill-Eain is bàird ‘Nua-bhàrdachd na Gàidhlig’). Ach a dh’aindeoin sin, tha aon rud fìor: bha cùisean sòisealta riamh aig cridhe ar bàrdachd – ge b’ e an cruth no an stoidhle. Mar sin, tha bàird na Gàidhlig air àite a shireadh dhaibh fhèin air àrd-ùrlar eadar-nàiseanta, o bha Gàidhlig aig na h-eòin.
Gun teagamh, ‘s e gnìomh politigeach a bhith a’ bruidhinn is a’ sgrìobhadh sa Ghàidhlig, fhathast, is tha mi toilichte a ràdh gu bheil saoghal bàrdachd na Gàidhlig gu math fallainn, fhathast. ‘S e cnag-na-cùise, cò na guthan as motha a thèid a chluinntinn, is cò aig a bheil a’ chumhachd am brosnachadh. Taing do Dhia gu bheil Poblachd nam Bàrd ann, gus sin a dhèanamh.
Poetry has always been a huge part of Gaeldom and at the heart of our national profile, our tradition and our oral culture. It’s only since the middle of the last century that we’ve seen real divergence and distancing between those writing in traditional styles – that which we call ‘bàrdachd baile’, written by and for communities – and those working in newer literary styles, inspired by the likes of the Famous Five (Sorley MacLean and his ‘Nua-bhàrdachd na Gàidhlig’ contemporaries). That notwithstanding, something remains: social issues have always been the stuff of our poetry – whatever the form or style. Thus, Gaelic poets have always ploughed their own furrow in an attempt to find their way onto an international platform.
It is still very much a political act to speak and write in Gaelic and I am pleased to note that the contemporary Gaelic poetry scene is relatively healthy, nowadays. The crux of the matter is in discerning who the voices are that are being heard the most, or rather, who has the power to make space for them. Thank God that The Poets’ Republic is here to do just that.
Nad bheachd, dè a’ chùis shòisealta as deatamaiche ann an Alba, san là an-diugh?
What do you consider to be the most significant social issue in Scotland today?
Chan fheum sinn a’ bhith a dlùth-choimhead pàipearan naidheachd na dùthcha gus sealladh fhaighinn air diofair bheachdan a th’ aig daoine air cànan is coimhearsnachd. Gu mì-fhortunach tha luchd-deasachaidh fhathast den bheachd gu bheil iad ceadaichte pìosan ‘beachdail’ fhoillseachadh a chuireas sios air na Gàidheal san là an-diugh. Cha toir iad for, nas mò, gu bheil iad aig ceann còmhraidh a’ dol eadar am mòr-shluagh is na daoine fhèin is chan eil mi cinnteach am bi iad a’ riochdachadh beachdan dhaoinecho math is a thathar an dùil.
Gu mì-fhortunach chan iad na Gàidheal a-mhàin a bhios fo sgrùdadh leac-glainne mì-rùn nan Gall. Bidh coimhearsnachdan LGDT, coimhearsnachdan cinnidheach is fògarraich fo bhuaidh an aon sheòrsa droch-dhìol. Chan eil e ceart is chan eil e cothromach.
You don’t have to look too deeply into contemporary print media in this country to get more than a brief overview of the various opinions people have about language and community. Unfortunately, editors still feel they are entitled to run ‘think pieces’ which demonise Gaelic-speakers, even in today’s day and age. They don’t seem to realise that they are, themselves, at one end of a dialogue going on between themselves and society. They’d like to think they’re simply reflecting what society thinks, but I suspect it’s we who’ve got news for them, actually, not the other way round.
Unfortunately, Gaelic speakers aren’t the only ones under the microscope of English-speaking monoglot malice. LGBT and BAME communities and refugees get the same kind of abuse. It’s uncalled for and unacceptable.
Cò am bàrd a mholadh tu do luchd-leughaidh Poblachd nam Bàrd?
What one other poet would you recommend to readers of The Poets’ Republic?
A thaobh bàrdachd na Gàidhlig, mholainn Dàibhidh Eyre. A thaobh bàrdachd na Beurla mholainn Jay Whittaker.
In terms of Gaelic poetry, I’d recommend David Eyre. In terms of English-language poetry I’d recommend Jay Whittaker.
Cò am bu chòir tagradh a chur a-steach gu Poblachd nam Bàrd?
Who should submit to The Poet’s Republic?
Duine sam bith aig a bheil rudeigin ri ràdh is a chaidh a dhiùltadh tron na slighean àbhaisteach. Bàird ùra is bàird stèidhiche. Bàird a tha dàna gu leòr an cuid obrach a chur mu choinneamh a’ mhòr-shluaigh seach an caraidean is nan urracha-mòra.
Anybody who has something to say but has been rejected via the recognised channels. Emergents as well as established poets. Poets who have the gumption to stand up with their work in front of the general public, not just their pals and the bigwigs.
Cò na h-àiteachan is meadhanan poblach as motha anns a chìtheadh tu do chuid obrach, nam b’urainn?
In what public space or media would you most like your work to appear?
Tha mi gu math gnìomhach tro ma meadhanan sòisealta is air loidhne. Tha làrach-lìn agam fhìn is cleachdaidh mi na duilleagan agam air Facebook is Twitter gus beachdan fhaighinn air dàin ùra, a bhios mi a’ leasachadh. Tha mi fhathast dèidheil air mo chuid obrach fhaicinn sa chlò is chan ann tric a bhios mi a’ lìbhrigeadh aig tachartasan ‘a’ bhriathair labharta’. ‘À chacun son goût’, mar a chanas iad, ach dhòmhsa dheth, bu chòir bàrdachd a sheasamh air an duilleig ceart cho math a thèid a chluinntinn air an àrd-ùrlar. Ma tha mi cho mòr airson eachdraidh-beatha no rosg, thèid mi gu bùth-leabhraichean son a cheannach, no sgrìobhaidh mi fhìn e. Chan eil mi ann airson sin, an gighis bàrdachd. Is toil leam fìor bhàrdachd is ‘s e sin air a bhios mi ag amais a sgrìobhadh.
Ach an fhìrinn innse, bhithinn taingeil a bhith an sàs ann an diofair phròiseactan is tachartasan, nam biodh cuid deònach làmh a shìneadh. Tha mi air cluinntinn diofair bhuidhnean a’ moladh na Gàidhlig, ged nach tug iad cothrom do sgrìobhadairean na Gàidhlig a dhol an sàs, o chionn fhada. Uaireannan bidh daoine fo iomagain, is iad an dùil gun gabh luchd-èisteachd air an t-sròin e, ma bhios Gàidheal na chuideachd. Uaireannan, leis nach eil de Ghàidhlig aca, nì iad dearmad deic dhi, no bidh iad an dùil nach eil ùidh aig luchd-èisteachd innte, no annain, leis nach eil ùidh aca-san. Tha e fada ro fhurasta dhaibh ar seachnadh, is dòcha.
Gu dearbh, ma bhios buidhean-ealan sam bith an dùil a’ bhith a’ toirt sealladh air farsaingeachd ealain na h-Alba, feumaidh cuid Gàidhealach a bhith an sàs sa phròiseact, ge b’ e dè th’ ann. Tha mi gu mòr den bheachd nach bu chòir tachartas sam bith dol air adhart, ann an Alba, às aonais neach-ealain na Gàidhlig no na Beurla Ghallta gu bhith an sàs ann. Chan eil leisgeul sam bith aig duine, ann an 2018. Tha sinn uile dà-chànanach!
I am pretty active online and on social media. I have my own website and I use my Facebook and Twitter pages to share works in process that I’m developing. I’m still very fond of the printed page, though, and so you won’t often find me at many events which are ostensibly ‘spoken word’. Each to their own, but for me, I want my work to stand on the page as securely as it sounds on stage. If I want memoir or prose I’ll go to a bookshop and buy it, or better still, write it. I’m not here for that, disguised as poetry. I like the real deal and that’s why I try to write.
That said, to tell the truth I’m not going to turn down any invitation to be involved in a project or event, if someone has the foresight to extend a hand. I hear all the time from different arts organisations and collectives, who reckon they’re fans of ‘that Gaelic’, despite the fact that they haven’t had a Gaelic-speaker on the bill for yonks. Sometimes people freak out, worried that audiences will take a huff if there’s a Gael in the room. Sometimes, and especially if they don’t have Gaelic, they conveniently forget to include it, and us, or think no one will be interested, because they aren’t. It’s easier to avoid us, perhaps.
But really, if any arts organisation thinks they are going to present a balanced representation of Scotland and her arts in their fullness, there needs to be a Gael on board with the project, whatever it is. I don’t think any event should go ahead in Scotland without a Gaelic- or Scots-language artist on the bill. There really is no excuse, in 2018. We’re all bilingual!
Dè a’ chomhairle as fheàrr a chaidh a thoirt seachad, a thaobh do chuid sgrìobhaidh, gu ruige seo?
What is the best piece of writing advice you have been given so far?
Na dèan beul de do thòn.
Cut the crap.
Dè a nì thu nuair nach bi thu ri sgrìobhadh?
What do you do when you’re not writing?
Tha e doirbh traidisean na bàrdachd a sgaradh bho traidisean nan òran air saoghal na Gàidhlig, is gu dearbh, is toil leam a bhith a’ seinn. Tha mi air òrain ùra a sgriobhadh còmhla ri feadhainn de na cheòladairean as fheàrr a th’ againn, san là an-diugh – rud a tha air bhith na fhìor urram. Bidh mi a’ seinn mar aon-neach is am measg Còisir Ghàidhlig Lodainn. Tha mi nam chathraiche do Bhothan Dhùn Èideann, nam oifigear na Gàidhlig do Cho-nasgadh nan Sgrìobhaiche (Alba). Tha mi air bòrd-stiùiridh Leabharlann Bàrdachd na h-Alba is tha mi moiteil a bhith nam Eiriceach, cuideachd. Eadar na rudan sin, tha mi a’ dèanamh ollamhachd aig Oilthigh Dhùn Èideann.
It’s difficult to separate the Gaelic poetic tradition from our song tradition and, indeed, I love to sing. I’ve written new songs with some of Gaeldom’s finest contemporary musicians – something which is a real honour. I sing as a soloist and with Lothian Gaelic Choir. I’m the chairman of Edinburgh’s Bothan and the Gaelic Officer for the Federation of Writers (Scotland). I’m also on the board of the Scottish Poetry Library and a proud Heretic. Between all that I’m also doing a PhD at Edinburgh University.
Càit’ am faighear tu air loidhne?
Where can we find you online?
facebook.com/marcasmac
facebook.com/marcasmacdeo
facebook.com/lusnatuise
facebook.com/beulfobhonn
Cuirmean no tachartasan sam bith?
Any upcoming gigs or events?
Friday, 22nd June
Dumfries and Galloway’s Gaelic Heritage: A Celebration
Dumfries
7 – 9pm, The Stove Network, 100 High Street
Tuesday, 10th July
Federation of Writers (Scotland)
with Alison Lang
Edinburgh
6 – 8pm, Café-bar, Traverse Theatre
Friday, 24th August
Saturday, 25th August
The Poets’ Republic – Unleashed!
Edinburgh Fringe Festival
Edinburgh
2 – 4pm, 7 – 10pm, Scottish Poetry Library
Friday, 22nd October
Bothan
with singers from Lothian Gaelic Choir
Edinburgh
7 – 9pm, The Canon’s Gait, High Street
Saturday, 3rd November
The Heretics with Dolina MacLennan
Edinburgh
7 – 10pm, Scottish Poetry Library
Saturday, 10th November
Na Buachaillí Aerach / Na Balaich Aighearach
with Scott de Buitléir
Edinburgh
8 – 10pm, The Waverley, St. Mary’s Road
Mìle taing, a Mharcais!


text:
50 bliadhna bho thòisich arc-eòlas Udal
11 An t-Ogmhìos 2013 Ùraichte aig Ùraichte aig
Chan eil teagamh do dh'arc-eolaichean anns na h-Eileanan Siar, gu bheil saothair Iain Chrawford, am measg na h-obrach as cudromaiche a chaidh a dhèanamh anns an sgìre.
Air an deireadh sheachdain chaidh comharrachadh, gu bheil 50 bliadhna o thòisich e a' rannsachadh làrach Udal ann an Uibhist a Tuath.
Ged a chruinnich e tòrr aig an àm cha deach mòran a dhèanamh leis.
Ach tha pròiseict a thòisich bho chionn dà bhliadhna a' feuchainn ri cruth-atharrachadh a thoirt air sin, mar a chuala an tè-naidheachd againn, Shona NicDhòmhnaill.


text:
- TIOTAL
- Aithriseachd air Sgrìobhadh-òrain Bi Beò (Gàidhlig)
- EXTERNAL ID
- SMO_ISLANDVOICES_20_GD
- ÀITE
- Uibhist a Tuath
- SGÌRE
- Uibhist a Tuath
- SIORRACHD/PARRAIST
- INBHIR NIS: Uibhist a Tuath
- DEIT
- 2007
- LINN
- 2000an
- CRUTHADAIR
- Sabhal Mòr Ostaig and Cothrom Ltd
- NEACH-FIOSRACHAIDH
- Gordon Wells Sabhal Mòr Ostaig
- AITHNEACHADH MAOINE
- 2915
- KEYWORDS
- dualchas coimhearsnachd
Bidh Caoimhin De Las Casas agus Seumas MacGillEidsich, a tha le chèile a' còmhnaidh ann an Uibhist a Tuath, a' sgrìobhadh agus a' seinn òran sa chòmhlan aca, Bi Beò. Tha an aithriseachd a' leantainn mar a chruthaichear òran bhon bheachd thùsail timcheall air bòrd ann an cidsin tro rèiteachadh a' chiùil dhan chlàradh ann an stiùidio.
Tha a' bhidio seo bhon DVD 'Guthan nan Eilean' a rinneadh le Sabhal Mòr Ostaig agus Cothrom Earr mar phàirt de phròiseact Eòrpach Leonardo POOLS. Tha 40 bhidio ghoirid air an DVD, airson luchd-ionnsachaidh na Beurla agus na Gàidhlig, a tha a' sealltainn beatha làitheil ann an Uibhist agus Beinn a' Bhaoghla.
B'e Gordon Wells co-òrdanaiche a' phròiseict 'Island Voices'. Ceangail ri bloga a' phròiseict an seo
Seann daoine a' falbh
Toirt ceum bho ar saoghal
Dèanamh air beatha eile
Tòiseachadh as ùr
Oh nach till sibh a-nall
Thar nan cuantan 's nam beann
Is togaibh fonn aon uair eile
Cuimhneachadh air m' athair
'S na dh'fhalbh às an sgìr'
Leithid Murchadh a' Mhachair
Na sheall iad dhomh gun phrìs
Oh nach till sibh a-nall
Thar nan cuantan 's nam beann
Is togaibh fonn aon uair eile
Eich a' treabhadh sa mhachair
Tha an iodhlann gun chruaich'
Far an do thogadh teaghlaich
Làrach feanntagan mar chuimhne
Oh nach till sibh a-nall
Thar nan cuantan 's nam beann
Is togaibh fonn aon uair eile
Seann daoine a' falbh
Toirt ceum bho ar saoghal
Sinn am pròis 's gun ghliocas
A' milleadh na thug iad dhuinn
Oh nach till sibh a-nall
Thar nan cuantan 's nam beann
Is togaibh fonn aon uair eile


text:
Còmhraidhean ùra HIAL
Tha oidhirp às ùr a' dol Diciadain rèite a ruighinn san eas-aonta eadar Puirt-Adhair na Gàidhealtachd 's nan Eilean agus luchd-obrach tèarainteachd.
Chaidh an luchd-obrach air stailc dà là na bu tràithe air a' mhìos is iad mì-thoilichte le ìrean pàighidh agus modhan-obrach.
Dh'fhàg an stailc gun deach Port-Adhair Dhùn Dè a dhùnadh ach bha puirt-adhair eile na companaidh - Barraigh, Beinn nam Fadhla, Ìle, Inbhir Nis, Steòrnabhagh is Tiriodh nam measg - fosgailte.
Tairgse sgrìobhte
Thill HIAL bhon uair sin le tairgse sgrìobhte ùr air am bi an t-aonadh Prospect a' meòrachadh Diciadain.
Thuirt Stiùiriche HIAL, Inglis Lyon, gun robh e a-riamh nam beachd dèiligeadh ri draghan an luchd-obrach ach thuirt e nach b' urrainn dhaibh sin a dhèanamh fhad 's a bha iad a' maoidheadh a dhol air stailc.
Bha an t-aonadh air rabhadh a thoirt gum faodadh tuilleadh stailcean a bhith ann mura tigeadh rèite.


text:
- TIOTAL
- Taigh Ratharsair
- EXTERNAL ID
- HCD_PC_EXTRA_001
- ÀITE
- Ratharsair
- SGÌRE
- An t-Eilean Sgitheanach
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 13123
- KEYWORDS
- eilean Ratharsair
Clann 'Ic Leòid
teintean
taighean mòra
taighean uachdarain
aitreabhan
Sealladh air aghaidh Thaigh Ratharsair, air an eilean den aon ainm, far chost an Eilein Sgitheanaich.
Chaidh Taigh Ratharsair a thogail ann an 1751, agus uaireigin b' ann le Clann 'Ic Leòid Ratharsair a bha e. Thadhail Seumas Boswell agus Samuel Johnson air nuair a rinn iad cuairt air a' Ghàidhealtachd ann an 1773. 'S e ionad spòrs a-muigh a th' ann an-diugh.
Thàinig Taigh Ratharsair gu aire nan naidheachdan nàiseanta san Fhaoilleach 2009 nuair a rinn teine mòr droch sgrios air an taigh aig an àm a bha iad a' dèanamh ath-ùrachadh ris.
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- An t-Eilean Sgitheanach o Phloc a' Chaoil
- EXTERNAL ID
- HCD01014
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1920an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12656
- KEYWORDS
- An Cuilthionn
An Cuiltheann
leabhraichean luchd-turais
cairtean postachd
Tha Donnchadh Mac a' Phearsain a' sgrìobhadh na leabhraichean mu na cuairtean bitheanta a bhiodh aige tràth sa mhadainn mus tòisicheadh e a là ag obair na bhùth cheamadair. Fear de na h-àiteachan a b'fheàrr leis coiseachd, 's ann air taobh a tuath a' Chaoil a bha e, far an coimheadadh e thairis do dhruim iongantach a' Chuilthinn air an Eilean Sgitheanach. A bharrachd air toirt comhairle agus a' reic leigheasan do mhuinntir an àite, bha bùth Mhic a' Phearsain ainmeil na àite far an lorgadh fios, gu h-àraid do luchd-turais san sgìre. Sgrìobh e trì leabhraichean mu bheatha sa Chaol, agus dh'fhoillsich e iomadh cairt-phostachd agus leabhran le seallaidhean sgìreil. Tha an dealbh seo a' nochdadh ann am fear de na leabhranan 'Glimpses of the Isle of Skye'
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Underneath the Arches
- EXTERNAL ID
- PC_CHRISTINASTEWART_BAIRNSKIST_18
- DEIT
- 2007
- LINN
- 2000an
- CRUTHADAIR
- unknown/traditional
- NEACH-FIOSRACHAIDH
- Cairistiona Stiùbhart
- AITHNEACHADH MAOINE
- 2534
- KEYWORDS
- clann
seinn
ceòl
clàradh-fuaim
òrain-ghnìomh
rannan
Albannach
leanabachd
'S e òran chloinne tradaiseanta Albannach a th' ann an 'Underneath the Arches'. Tha e air a chur an rian agus air a sheinn an seo le Cairistiona Stiùbhart, a bhios a' seinn agus a' teagasg òrain tradaiseanta Albannach.
Underneath the arches, underneath the arches,
Underneath the arches, just like we've done before
Follow me to London, follow me to London,
Follow me to London, just like we've done before
(Le naoidheanan òga, brosnaich iad gu bhith ruidhleadh air an làr. Le cloinn nas sine, dèan sreath, leis a' chloinn a' cumail greim air làmhan a chèile. Tha an leanabh aig an deireadh a' toirt an t-sreath a leis fo achlais a' chiad leanaibh) gus an tig iad uile troimhe, agus tha a' chiad leanabh air a thionndadh an taobh eile agus a làmhan tarsainn a chèile. Cùm air adhart gus am bi iad uile a' coimhead an aon taobh ris.
Tha an t-òran ri fhaighinn air an CD ' Bairn's Kist' le Cairistiona Stiùbhart, air a bheil cruinneachadh de dh'òrain tradaiseanta Albannach air an taghadh gus inbhich a bhrosnachadh gu bhith a' seinn, a' cluichd agus a' cleasachd ri cloinn òga. Rinn Cairistiona a bhuineas do dh' Inbhir Nis, rannsachadh air òrain tradaiseanta mar phàirt de a ceum on oilthaigh. Tha i a-nis ag obair le buidhnean de gach aois, a' seinn agus a' teagasg òrain tradaiseanta.


text:
Fàilte mheasgaichte air aiseag ùr Chinn Tìre
Chuir muinntir Cheann Loch Chille Chiarain fàilte air an naidheachd gum bi seirbheis aiseig ùr anns an sgìre as t-Samhradh.
Dh'innis Leas-Phrìomh Mhinistear na h-Alba, Nicola Sturgeon, gum bi aiseag Samhraidh a' dol eadar am baile agus Àird Rosan ann an Siorrachd Àir.
Tha muinntir an àite an dùil gun toir an t-seirbheis ùr togail don eaconamaidh, agus e a' gearradh mu 200 mìle far an astair eadar am baile agus meadhan na h-Alba.
"'S e rud math a th' ann. Tha an t-àite feumach air rudeigin, agus tha iad air a bhith ag iarraidh aiseig o chionn dhà no thrì bhliadhnaichean," thuirt Calum MacAmhlaigh, a tha a' fuireach san sgìre.
Turasachd
"Àite sam bith, ma tha aiseag ann, tha rudeigin a' dol air adhart.
"'S ma tha luchd-turais a' dol dhachaigh air ais, feumaidh iad a dhol suas an aon rathad 's a thàinig iad a-nuas.
"Ach tha seo a' toirt dhaibh dòigh eile a dhol dhachaigh.
"Tha mi cinnteach às gun tig barrachd dhaoine ri linn, bhon tha iad air raointean goilf ùra a dhèanamh, 's tha iad ag iarraidh tòrr luchd-turais 's daoine a tha a' cluich goilf a thighinn dhan àite," thuirt e.
Ach chan eil a h-uile duine air gàirdeachas a dhèanamh.
Soitheach Ùr
Tha muinntir Uibhist a Deas air bhith ag iomairt o chionn iomadh bliadhna airson seirbheis aiseig fhaighinn a Mhalaig, seach dhan Òban, a-mach à Loch Baghasdail.
Tha an Riaghaltas Albannach air sin a dhiùltadh dhaibh, ag ràdh nach eil airgead ann airson soitheach ùr a thogail air a son.
"Chan eil sian agamsa an aghaidh àite mar sin a bhith a' faighinn aiseig, ach cuin a thòisich iadsan ag iarraidh bàt-aiseig?" thuirt an Comh. Raghnall MacFhionnghain.
"Tha sinne air a bhith a' rànaich airson bhliadhnaichean a-niste ag iarraidh seirbheis, agus tha sinn air a h-uile sian innse dhaibh mu mar a dh'obraicheas e - 's cha toir iad dhuinn e.
"Chan eil mi a' tuigsinn idir idir idir.
"Chan eil iad seo fiù 's deiseil airson a' bhàt-aiseig, agus tha e ga bhualadh thuca.
"Chan eil mise a' tuigsinn an riaghaltais a tha seo," thuirt e.
Thuirt Còmhdhail na h-Alba gu bheil làn-fhios aca air iarrtas mòr anns a' choimhearsnachd airson seirbheis eadar Malaig is Loch Baghasdal ach gum feumadh sin bàt'-aiseig ùr a thogail, agus le cosgaisean a' ruith gach bliadhna gum biodh e ro dhaor an-dràsta.
Thuirt iad, mar a thuirt iad ron a seo, gun tèid beachdachadh air a' chùis an ath-thuras a tha iad a' sgrùdadh chùmhnantan aiseig nan Eilean 's Cluaidh.


text:
nan seasamh 11 Keygen 'S e glè chumhachdach agus feumail solais agus a' fàgail an t-inneal a tha a 'lìbhrigeadh àrd-chàileachd effects.If a tha thu a' coimhead airson poser Pro Crack urrainn dhut a luchdachadh a-nuas an seo airson bathar-bog saor an-asgaidh bho ar website.Download bathar-bog a-nis. nan seasamh 7 Patch 'S e 3-D cè a shoillseachadh agus a' beothachadh ann an. Co-dhiù a tha thu dìreach a thòisich an turas agad a-steach pix a chaochladh ... Leugh Tuilleadh »
Bigasoft Cruth Converter Sreathan irisean e glè chumhachdach agus ainmeil iarrtas a tha a 'tionndadh do ciùil faidhlichean-steach bathar-bog eile formats.This cuideachd a' toirt èisteachd bho bhideothan faidhlichean a shàbhaladh agus a-steach do MP3, WMA, M4A, AAC, AC3, WAV, agus Ogg. Bigasoft Cruth Converter 5 Sreathan irisean a tha an làitheil aon-ìre loidhne video downloader agus converter gus cuideachadh a thoirt download agus atharrachadh thairis air-loidhne ... Leugh Tuilleadh »
Corel VideoStudio Pro X8 Torrent tha as fheàrr agus fìor ainmeil ann an iarrtas a 'mhargaidh a chleachd a bhith a' dèanamh agus a 'cruthachadh a h-uile seòrsa de bhathar-bog videos.This e glè furasta a cleachdadh, tha e na bu luaithe bathar-bog airson edit agus a 'dèanamh a h-uile roghainn agad videos uair sam bith. Corel VideoStudio Ultimate X8 Torrent tha an trèibhdhireas awesome bathar-bog còmhla ri so-mhaoin air leth ... Leugh Tuilleadh »
Ath-chluich Video Ghlacadh Torrent 'S e glè chumhachdach PC inneal a tha a' cuideachadh thu a chlàradh agus a shàbhaladh bhidio bho iomadh sources.This bathar-bog cuideachd a chuidicheas tu a 'clàradh fuaim agus is urrainn dhut atharrachadh leabhar ìre easily.When thu chlàr bhideo a fèin-obrachail a shàbhaladh faidhlichean ann am prògram bunaiteach location agus is urrainn dhut atharrachadh an àite uair sam bith agus is urrainn dhut cluich ann videos ... Leugh Tuilleadh »
Winx lethbhreac den DVD Pro Keygen 'S e glè chumhachdach agus ainmeil iarrtas a leigeas leat a chruthachadh chuingealaichte lethbhreacan den DVD videos.If agaibh a tha sibh a' coimhead airson sgàineadh dreach de Winx lethbhreac den DVD Torrent urrainn dhut a luchdachadh a-nuas bho softkelo. Winx lethbhreac den DVD Torrent eòlaiche a tha air a chleachdadh le tòrr dhaoine air feadh an eadar-nàiseanta. That ... Leugh Tuilleadh »